Sutargi, suaren distira eta izarren argia — dantzan.eus\nHemen zaude: Hasiera › Hemeroteka › Sutargi, suaren distira eta izarren argia\nSutargi, suaren distira eta izarren argia\nEuskal dantza tradizionala oinarri hartuz ikuskizun guztiz berritzailea aurkeztu du Aukeran dantza konpainiak.\nSuaren distiratik izarren argirainoko bidea da ‘‘Sutargi’’. Sua, jaia, akelarrea; suaren inguruan dantzan biziaren omenez, arbasoen gomutaz. Gure asaben lurretik gora, zerura, jainkoen bizileku den zerura. Batetik bestera, bitartean, musika, argia, dantza... Akelarreko sua abiapuntu eta izarretako argia helmuga.\nSua eta izarren arteko ibilbidea erakusten digu Aukeran dantza taldeak ‘‘Sutargi’’ ikuskizunean. Talde gipuzkoarrak orain arte egindako lanik sendoena da ‘‘Sutargi’’, baita luzeena ere. Aukeran dantza konpainiak 1997an sortu zenetik koreografia laburrak egiten aritu da. Lehenbiziko lan biak ‘‘Aukeran’’ eta ‘‘Akilimarro’’ Eusko Jaurlaritzak Euskal Koreografo Gazteen Erakusketa deritzaionera aurkeztu zituzten. Koreografiek arrakasta nahikotxo zeukatela-eta, ondoren ‘‘Errenkan’’ eta ‘‘Zirgaezean’’ etorri ziren; baina, horiek euren kontura egin zituzten, laguntzarik gabe. «Lehenagoko lauzpabost koreografia erabili ditugu ikuskizuna egiteko; baina haien artean loturarik ez dagoenez gidoi bat egin behar izan da, hortaz gauza batzuk aldatu egin dira, gauza berriak gehitu...», azaltzen du ‘‘Sutargi’’ko dantzaria den Aiert Beobidek. Iazko udan ekin zioten proiektuari, urte bukaeran ikuskizuna muntatu eta aurtengo maiatza aldera lehenbiziko emanaldiak egin zituzten.\nDantza tradizionala eta garaikidea\nUztailaren 12an Donostiako Antzerki Ferian aurkeztu zuen Aukeran konpainiak ‘‘Sutargi’’; ordutik Euskal Herriko hainbat tokitan izan dituzte emanaldiak; arrakasta handiz, gainera. Konpainiaren zuzendaria den Edu Muruamendiarazen koreografia honetan zazpi dantzarik eta lau musikarik hartzen dute parte. Txalaparta, darbouka, trikitixa, teklatua, alboka, djembea, txistua, txirula eta panderoaren soinuekin batera ahotsak ere garrantzi berezia du, eta zirrara berezia sortzen du. Dantza, musika, ahotsa eta argia dira ordu eta laurdeneko saioaren osagai garrantzitsuenak.\nBaina eszenatokira igo baino lehen ezkutuko makinatxo bat lanordu daude, uste duguna baino gehiago. Aiertek dionez, «ordu asko entseiatu behar da ordu eta laurdeneko ikuskizuna egiteko, eta kide bakoitza beste gauza batzuetan ere ari da, ez baikara momentuz honetaz bizi; beraz, gehienetan iluntzean batzen gara gaueko hamaikak arte-edo... Gogorra da bai». Uztailean estreinatu arren maiatzetik dabiltza ‘‘Sutargi’’rekin antzokiz-antzoki eta plazaz-plaza. Urte bukaeraraino agenda beteta dute, jendeari gustatu zaionaren seinale. «Gauza berria da guk egiten duguna; euskal dantza tradizionalak dantza garaikidearekin nahasten ditugu, musikarekin... Sarritan jendea zer egiten dugun jakin gabe etortzen da; baina gero gustura irtetzen dira. Publikoaren harrera oso ona izan da eta kritika ere ona izan da»,argitu digu Aiert Beobidek.\nProfesionalizatzeko asmoarekin dabiltza orain Aukeran konpainiakoak, baina Aiertek argi utzi digu ‘‘oso zaila’’ dela. Bitartean abendura arte hamaikatxo hitzordu dituzte: igande honetan Durangon, urriaren hamaikan Agurainen, hemeretzian berriz, Bergaran...


Unai Ziarreta: ´Euskaldunok erabakitakoa ez da gero Madrilen negoziatuko´\nArgitaratua honek egina: Prentsa Bulegoa data Api 5, 2006 honetan: Internet\nAlderdi abertzalearen hitzetan, ´ezin dugu Estatutu Berriaren proposamenarekin jarraitutako bidea hartu´. Orduan, Eusko Legebiltzarrak onartutako proposamena atzera bota zuen Kongresuak Unai Ziarreta Eusko Alkartasuneko idazkari nagusiak azpimarratu du ´etorkizunean, euskal alderdiek osatutako mahaiak erabakitakoa´ ez dela gero Madrilen negoziatuko. Erabakiak esparru juridikoaren aldaketa ekarriko badu ere, Kongresuak ´berretsi´ baino ez duela...\nEAko presidentearen berbetan, Zapaterok ´lan historikoa´ du egiteko. ´Madrilgo gobernua urrats garrantzitsuak ematen ari da, baina orain bete egin behar dira´, zehaztu du. Begoña Errazti Eusko Alkartasuneko (EA) presidenteak eskaera egin dio gaur Juan Jose Ibarretxe lehendakariari Jose Luis Rodriguez Zapaterorekin bilduko den egunaren bezperan. Hain justu, Ibarretxek Espainiako gobernuburuari ´euskal herritarren erabakia´ errespeta dezan...\nTerrorismoaren Aurkako Ituna desegin behar da, Erraztiren ustez\nArgitaratua honek egina: Prentsa Bulegoa data Mar 31, 2006 honetan: Internet\nRadio Euskadin baieztatu duenez, itun horrek, biltzekotan, ´huts egitea izan zela´ onartzeko egin behar du. PPk eta PSOEk Euskal Herrian eragina izango duten erabakiak hartuko ez dituztela ohartarazi du. Begoña Errazti EAko presidenteak Radio Euskadin egin dioten elkarrizketan baieztatu duenez, Jose Luis Rodriguez Zapatero Espainiako Gobernuko presidenteak atzo iragarritako Terrorismoaren Aurkako Itunaren bilera, haren sorrera ´huts egitea izan...\n´Prozesua itzulezina´ da, Erraztiren arabera\nArgitaratua honek egina: Prentsa Bulegoa data Mar 10, 2006 honetan: Internet\nEusko Arkartasunako presidentearen aburuz, ´alderdi politikoek ahaleginak egin behar dituzte urratsak emateko eta ETAk keinuren bat egin behar du´. Egungo egoera politikoa itxaropentsua da Begoña Errazti EAko presidentearen aburuz: ´ETA eta indarkeria amaitzeko une positiboa da. Bake-prozesua itzulezina da eta orain ETAri dagokio keinu argiren bat ematea. Espero dezagun azkar izatea´. Bake prozesu batera heltzeko eta euskal gatazkari konponbide...\nErraztik uste du bake prozesua ´atzeraezina´ dela\nArgitaratua honek egina: Prentsa Bulegoa data Ots 22, 2006 honetan: Internet\nEusko Alkartasuneko presidenteak ´garaileak eta garaituak´ bezalako ´terminologia belizistak´ alboratzeko eskatu du. Izan ere, ´euskal gatazka konpontzen ez bada, galtzaile bakarrak euskal gizartea eta demokrazia izango dira´. Begoña Errazti Eusko Alkartasuneko presidenteak gaur adierazi duenez, ´normalkuntzarako prozesua´ dagoeneko ´atzeraezina´ da. Bestalde, ´arinkeriak´ ekiditeko eta egoerari ´seriotasunarekin´ erantzuteko eskatu du, ETAren...\nBegoña Lasagabasterrek esan du ikuspegi juridikotik, 30 urteko kartzela-zigor eraginkorra betetzea bermatzen duen irizpideak atzeraeragintasun printzipioa ere urratzen duela. Begoña Lasagabaster EAk Madrilen duen diputatuak uste du atzo Auzitegi Gorenak ETAko presoen zigor luditzearen inguruan hartutako erabakiak ´legeek ezarritako berdintasun irizpidea urratzen´ duela. Lasagabasterri elkarrizketa egin diote Radio Euskadin eta aurreko...


ARTEA IKASBIDE HEZKUNTZA PROGRAMAREN AURKEZPENA 2022-23 – g06 Lasarte Berritzegunea\nArgazkia: ARTEA IKASBIDE 2021\nLehen Hezkuntzako curriculumeko gaiak indartzeko artea baliatzen du hezkuntza-programa horrek. Horretarako, hogei tailer zuzentzen dituzte ikastetxean bertan egun artegintzan dabiltzaten eta ibilbide entzutetsua eta irakasle-lanetan eskarmentua duten hainbat artistek.\nSaio horiek azaroa eta maiatza artean izaten dira. Curriculumeko edukiak diziplinartekotasuna sustatuz lantzeko aukera ematen dute. Artea ikasteko tresna bihurtzen da, bai eta errealitateaz jabetzeko tresna ere. Programa osorik diruz laguntzen du Bilbao Bizkaia Kutxak, beraz, ikastetxeak ez du gasturik izango.\nPrograma hau 1998az geroztik gauzatzen da. Harrezkero, 3.581 ikaslek, 32 artistek, Lehen Hezkuntzako 257 irakaslek eta 164 ikastetxek hartu dute parte.\nAurtengo ikasturtean, EAEko sei ikastetxek hartu dute parte.\nInformazio gehiago: https://www.guggenheim-bilbao.eus/eu/erakusketak/artea-ikasbide-2021\nAurkezpen birtualerako izena emateko: https://labur.eus/Ix0PI\nProgramaren aurkezpen gutuna: https://drive.google.com/file/d/1p668jl5omlSyA0Jt_El3hyEtI62xtwQ_/view?usp=sharing\nERABILTZAILEEN KOMUNITATEAK. LASARTEKO BERRITZEGUNEAREN EKIMEN BERRIA\nErabiltzaileen komunitateakBerritzegunearen eskaintzarekin lotuta, oraingoan ekimen berri bat martxan jarri nahi dugu, Erabiltzaileen Komunitatea. Ekimen…\nInteres handiko heziketa-baliabide bat da, lehen eta bigarren hezkuntzako irakasleentzako lagungarri, bai eskolak prestatzeko, bai…\nEHUazoka , UNIBERTSITATE ORIENTAZIORAKO AZOKA, OSPATZEN ARI DA FORMATU BITUALEAN. URTARRILAREN 30etik OTSAILAREN 17ra BITARTEAN\nprevious post: “HAURREN TRATU ONAREN ALDEKO KOMUNITATEAK SORTZEN” (“TRENZAS” programa -EDUCO) JARDUNALDIA MAIATZAren 23an


zomorro - mozorro, pertsonak eta intsektuak | Artgia\nzomorro – mozorro, pertsonak eta intsektuak\n‘zomorro-mozorro’ Estíbaliz Aguirreren azken lana datorren ostiralean, urriak 9, inauguratuko da ARTgia Sorgune & Aretoan\nErakusketa azaroaren 8ra arte, igandea, bisitatu ahal izango da Judimendi auzoko galerian, ezarritako osasun-neurriak jarraituz\nARTgia Sorgune & Aretoak ikasturtearen programazioari ekin dio konfinamenduak atzeratutako erakusketekin\nGASTEIZ. ARTgia Sorgune & Aretoak ikasturte hasieran aurreikusitako programazioarekin jarraitzen du. Martxoan eta apirilean 2019ko edizioko EmART programan aukeratuak izan ziren bi artisten, Uxue Ruiz de Arkaute eta Estíbaliz Aguirre, erakusketak atzeratu behar izan zituelarik, galeriak irailean ikasturteari berriro ekin zion bi sortzile horien erakusketekin. Lehenengoa duela egun gutxi amaitu zen, Estibaliz artista gaztearen ‘zomorro-mozorro’ lanari hasiera emateko.\nKonfinamenduaren ondoren, gasteiztarrak haize fresko ahokada bat aurkitzen du naturan, etapa bati amaiera eman eta udaberrian sortutako loturak agerian uzten dituena. “Naturarekiko loturak sendotzeko grinatsu eta aske sentitzen gara. Natura gure zaintzaile bezala ikusten dugu, aitzakirik gabe besarkatzen gaituen ama, argitasun eta patxadaz pentsatzeko gure gune kuttuna. Bere koloreen, soinuen eta usain freskoen maitale sutsuak baikara orain“, dio Estibalizek intsektu handi eta koloretsuz inguraturik dagoen bitartean.\nLan honen bidez, artistak ez du harreman berri hori goraipatu nahi, zalantzan jarri baizik. Hainbat animalia eta intsekturen maskaraz estalitako lagunen aurpegiak irudikatutako zuri-beltzeko argazkiez osatutako obra da. Izan ere, berak azaltzen duenez, “geure kaiolaren barruan geratu gara, armiarma sare erraldoi batean geratu diren zomorroen antzera“.\nInaugurazioa datorren ostiralean, urriak 9, izango da 20:00etan Judimendi auzoko eta Irantzu Lekue artistak zuzentzen duen galerian. Emakumearen lana ikusaraztea funtsezkoa da berarentzat. Hala erakusten du EmART programaren bitartez, emakume sortzailearen ahalduntzera eta haren lana eta ekoizpena ikusaraztera bideratua dagoena. Estíbaliz bezalako emakume gazteek ARTgian erakusketa-leku bat aurkitu dezaten ahalbidetuz.\nKonpromiso horrekin, eta artearen eta kulturaren alde apustu egiten jarraitzeko helburuarekin, gizartea eraldatzeko eta hobetzeko tresna gisa, ARTgia Sorgune & Aretotik Irantzu Lekuek artistentzako programa berriak abiarazteko eta jarduerak programatzeko lanean jarraitzeko asmoa du.


Kamera da! | Bizigiro | Berria\nSegurtasun kamerek atzean norbait edukitzean oinarritzen zuten segurtasuna. Hori zen, behintzat, esaten zitzaiguna; errealitatean horrek sortzen zuen disuasioa baitzen garrantzitsuena edota zerbait gertatzean grabazioak eskuratzeko aukera. Orain, aldiz, kamera horiek ez ditugu kalean bakarrik aurkitzen. Langileak zelatatzeko erabiltzen dira lantokietan, adibidez, eta ohitu egin gara. Etorkizun gertukoan, aurpegi ezagupenaren ondorioz kamera horiek guztiek ez dute norbait atzean beharko eta norbait edozein tokitan dagoela zelatatzeko baliagarri izango dira.\nZuzeneko emisio bat egiteko behar zen guztia sakelako baten kameran dugu. Horiei esker, inoiz baino ikus-entzunezko gehien sortzeaz gain, inoiz baino bizkorrago iristen dira jendearengana. Gure poltsikoetan laster egongo diren kameren lente batzuk, kilometrotara argazkiak eta bideoak egiteko aukera emango dutela kontutan hartuta, joera horren ondorioak neurtu ezinak egiten zaizkit.\nInoiz baino bideo intimo gehieago grabatzen ditugu. Zabaldu nahi ez ditugun edo bakarrik dagokion pertsonek ikusteko moduan zabaldu nahi ditugun bideoak, alegia. Azkeneko urtebetetzeko ospakizunaren bideoa, gure haurraren lehen pausoak, ohean egiten ditugun xirrien bideoak edo amonaren hileta... Horiek benetan pribatu mantentzeak gero eta zailagoa dirudi, erabiltzen ditugun aplikazio askok automatikoki beren zerbitzarietara igotzen dituztelako zuzenean.\nAzkenaldian, gainera, intimitatea era masiboan apurtzen duten kameren hedapena ere ematen ari da; erraz ezkutatzen diren kamera txiki merkeen agerpenari buruz ari naiz. Hego Koreako kasuak izan dira entzutetsuenak, baina ez da leku bakarra non hotel, ostatu eta baita AirBnBko etxeetan ezkutuko kamerak aurkitu diren entxufeetan, aire girotuko gailuetan, su detektagailuetan ezkutaturik. Milaka dira kamera horien bidez grabatuak izan diren pertsonak, eta joera are okerrerago doa.


Diman espeleologia-ibilaldia antolatu du Berangoetako Kultur Etxeak - - Hiruka.eus\nDiman espeleologia-ibilaldia antolatu du Berangoetako Kultur Etxeak\nUkberri 2004-03-17 19:35\nKarabigane futbol taldearen argazki erakusketa ikusgai\nMartxoaren 27an (larunbata) Dimara irteera antolatu du Berangoetako Kultur Etxeak, bertan egingo den espeleologia-ibilaldian parte hartzera berangoztar guztiak anima daitezen. Metro geltokitik izango da irteera, 8:30etan, eta 19:00etan itzuliko dira. Martxoaren 21ean (igandea) amaituko da izena emateko epea, Simon de Otxandategi kaleko 64 zenbakian dagoen Berangoeta Kultur Etxean. Berangon erroldatuta daudenek 10 euro ordaindu beharko dute Dimara joan ahal izateko; beste herrietakoek, berriz, 12 euro. Informazio gehiagorako: 946 682 143\nBeste alde batetik, Karabigane futbol taldeko argazkien erakusketa hartuko du, martxoaren 28a bitartean, Berangoeta Kultur Etxeko Erakustaretoak.\nIzan ere, 70ko hamarkadatik gaur egunera, berangoztar ugari izan dira taldean jokatu dutenak. Besteak beste, jokalari gazteen irudi eta fitxak, Karabiganek lortutako sariak eta garai bakoitzean erabilitako arropak egongo dira ikusgai, astelehenetik ostiralera, goizez, 12:00etatik 14:00etara, eta arratsaldez, 16:30etik 21:00etara.


Laskorain Kirol Elkartea: Laskorainek 4-2 galdu zuen Erandion\nLaskorainek 4-2 galdu zuen Erandion\nIkastolakoek esku hutsik bueltatu behar izan zuten pasa den larunbat arratsean Bizkai aldera egindako txangotik. Sailkapeneko zuloan dagoen Astraburuko taldea izan zuten aurkari eta arestian aipatu bezala punturik poltsikoratu gabe itzuli ziren Tolosara.\nAurreko bi jardunaldietan ligako bi oilar handienetakoen aurka tentsio handiko partidak jokatu eta gero, lasaitasun handiagorekin jokatzea normala izan daiteke. Hala ere, lasaitasunean ez baino lasaikerian murgildu ziren horitxoak eta aurkariak ederki probestu zuen egoera hori.\nLarunbat arratseko 18:30tan jokatu zen partida Astrabuduako udal kiroldegian, eta hasieran nahiko txukun hasi ziren horitxoak. Kantxa motelera ohitu arteko baloi galeraren bat kenduta, lehen hamar minutuetan nagusi izan ziren. Iñigok aurkarien defentsaren erdian jasotako baloi bat ederki erabili ostean sartutako golak partida maldan behera ipiniko zuela ematen zuen.\nPentsa zitekeenetik urrun ordea, ikastolakoak presaka eta oso trakets ibili ziren erasoan eta baldar defentsan. Honela, horitxoek egindako baloi galera eta opari baten ostean bizkaitarrek buelta eman zioten markagailuari atsedenaldiaren aurretik.\nPartida hartzen ari zen tankera itsusiaz jabetuta, Jorgeren mutilak intentsitate puntu bat gehiagorekin kantxaratu ziren bigarren zatian. Presio ona eginez, jokoaren jabe egin ziren horitxoak eta Landerrek egindako jokaldi eder bati bukaeran zehatza eman zion Beñat beltxargak bigarren zutoinean.\nNorgehiagoka berdintzea lortu arren ez zen ikastolakoen egunik onena eta erasoan ezin asmaturik ibili ziren. Minutuek aurrera egin zuten markagailuan aldaketarik izan gabe. 5 minuturen faltan ordea, baloi galera berri bati etekin bikaina atera zioten aurkarien, kontraeraso bizkor baten ondotik 3-2 aurreratu baitziren. Erremediorik gabe, atezain jokalaria erabili zuten horitxoek. Dena den, egun traketsa borobiltzeko beste baloi galera inozo baten ostean Astruburukok azken 4-2koa ipini zuen markagailuan.\nUrteko partida inozoa jokatu izanaren sentsazio mikatzaren bultatu ziren Erandiotik, Javi delegatua, oraingoan berriz ere pastelero, Jorge, Javi eta Imanol prestatzaileak, Endika, Beñat, Barriola, Murgi, Lander, Gil, Joniko, Txiki, Mikel, Elola eta Urko jokalariak.\nLaskorainek 3-3 berdindu zuen Iturriondo taldearen...\nLaskorainek 2 eta 1 galdu zuen azken segunduan Con...\nLaskorainek bolada bikainari jarraipena eman dio g...


Hirigintza | Noaua Kultur Elkartea - Part 5\nErraustegiaren inguruko GuraSOSen auzibide eta eskakizunak martxan hemen eta Europan\nBy\tnoaua\ton\t2019-01-24\tin\tEkonomia, Hezkuntza, Hirigintza, Ingurumena, Jendartea, Politika\twith\t0 iruzkin\nHondakinen kudeaketarekin dugun gatazkaren testuinguruan, Zubietan eraikitzen ari diren erraustegiaren harira, Euskal Herrian nahiz Europan martxan diren auzibide eta eskakizunen bideak agortuak daudela dioten Foru Aldundiaren adierazpenak gezurtatu ditu GuraSOSek ohar bidez. Oraindik orain zabalik segitzen dutela gogorarazi dute. Horren adibide gisa aipatu dute, berriki, Euskadiko Auzitegi Nagusiak GuraSOSek aurkeztua zuen helegitea artxibatzea eskatzeko Foru […]\nHondakinen kudeaketaren arazoa elkarlanean konpontzeko ekimen politikoa aurkeztuko du EHBilduk\nDatozen asteetan hondakinen kudeaketarekin Gipuzkoan dugun gatazka, erakunde eta herritarren arteko elkarlanez eta gipuzkoarren erabakia errespetatuz konpontzeko norabidean kokatuko den ekimen politikoa aurkeztuko duela iragarri du, herrialde mailako EHBilduk. Azpimarratzen dutenez, bada garaia behingoz “egoera tamalgarri honi irtenbidea emateko. Bada garaia denok gure akatsak eta ardurak onartu eta aurrera begiratzeko. Bada garaia herritarren eskaerei erantzuteko. […]\nErraustegia eta minbizia estuki lotzen dituzten datu gehiago plazaratu ditu OEIT-k\nAsteroko hitzorduari hutsik egin gabe, ikerketa berri baten datuak plazaratu ditu Osasuna eta Errausketa Ikerketa Taldeak sare sozialen bidez. Aste honetan, Italiako azterlan bat dakarkigute, errausketa eta minbizia estuki lotzen dituen datu kezkagarriekin: Iturria: “Ranzi A, 2011 ITALIA Mortality and morbidity amon people living close to incinerators: a cohort study based on dispersion modeling for […]\n67tik 5. orria« Lehenengoa«...34567...102030...»Azkena »


ubuntu | KaXeRo @ Mundua\nEtiketaren artxiboa: ubuntu\nIratxek apurtu zuen izotza bion buruak aurkeztuz eta ondoren agertu zirenei berdina egiteko eskatuaz. Hasi berriak, hasteko zuedenak eta eskarmentaturen bat ere bazen. Diapositibaz lagunduta azalpenak eman ziren eta tarteka jendeak lasai galdetzen zuen. Teoria eta filosofia ikusi osten zati tekniko oso labur bat eman eta instalazioekin hasi giñen. Guztira 6 portatil utzi genituen txukun txukun Ubuntu 10.04 bertsioarekin, baina izerdi pixkat ere bota behar izan genuen.


Hirugarren «aizkorakada» | Gizartea | Berria\nHirugarren aldiz itxi dituzte tabernak Bilbon. «Ezjakintasunez» bizi dute egoera Alde Zaharreko tabernariek. Beldur dira ea ez ote diren gai izango berriro irekitzeko.\nTabernak hirugarren itxierarako prestatzen, atzo, Bilboko Plaza Barrian. BERRIA Tamaina handiagoan ikusi\nEremu gorrira igaro da gauerdian Bilbo, eta gorriak ikusten ari dira Bizkaiko hiriburuko ostalariak ere. Hirugarrenez itxi behar izan dituzte tabernetako eta jatetxeetako ateak eta pertsianak. Azken eguna izan zuten atzo, eta itxialdirako prestaketa lanean zebiltzan asko Alde Zaharreko ostatuetan. Horietako bat da Plaza Barriko Zaharra taberna. Bertan egiten du lan Nieves Gomezek, eta sentimendu asko pilatzen zaizkio: haserrea, beldurra...«Ez digute behar den moduan lan egiten utzi. Kontrol izugarriak jasan behar izan ditugu, eta beste sektore askotan —metroetan, autobusetan, Corte Ingleseko beherapenetan...— ez da berdin gertatzen». Kudeaketa horrekin merkataritza txikiaren gainbehera bizkortuko dela uste du Gomezek: «Hirugarren aizkorakada da; ez dakigu honen ostean gutako zenbat izango garen gai berriz irekitzeko».\nNeurri murriztaileak hartzearekin ados dago Gomez, baina uste du sektorerik zigortuenek diru laguntzak jaso behar dituztela. Eusko Jaurlaritzaren laguntzarik eza salatu du: «Frantzian eta beste herrialde askotan ere itxi dituzte tabernak, baina ez dira kexatzen, diru laguntzak jasotzen dituztelako. Guk, diru laguntzak jaso ez, eta, gainera, gastuak ordaintzen jarraitu behar dugu». Kolpe ekonomikoa datorrela badaki, baina sektore bakoitzean kolpe hori ezberdina izango dela azaldu du: «Ostalariek sufrituko dugu gehien, dirurik ez dagoenean ez baitugu janetik edo oinarrizko beharrizanetatik aurrezten, baizik eta aisialditik». Herritarren elkartasuna eta babesa jasotzen dituztela kontatu du:«Animo handia ematen digute, eta asko eskertzen dugu», baina, erizainek txaloen bitartez aldarrikatu zuten bezala, ez da nahikoa tabernarientzat:«Animoak ez dizkigu soldatak ordaintzen».\nErrondabide kultur elkarteak eta Xukela tabernak ere «ezjakintasunez» bizi dute itxiera. Xukelaren jabe Alejandro Corralesek dio egoera ezegonkor honek min handia ematen diela:«Ez dakigu zenbat iraungo duen. Batzuek esaten dute aste bat izango dela; beste batzuek, bi aste edo hilabete iraungo duela... ezjakintasun hori jasanezina da guretzat. Ez dakigu ordutegiak aldatu edo ez, baliabideak eskatu edo ez. Egoera honetan, ezin dugu ezer aurreikusi edo planik egin».«Etsita» dagoela aitortu du Corralek. «Jasan eta jasan. Kasuen beherakada tabernarion esku dagoela esaten dute, baina ez da horrela».\nUrko Fernandez Errondabide elkarteko kidea eta tabernaria da, eta uste du sektoreak ahalegin handiak egin dituela segurtasuna eta osasuna bermatzeko: «Zerbitzu publiko askotan egin ez den esfortzu izugarria egin dugu, bai ekonomikoki, bai leku segurua izateko». Bilboko metroa jarri du horren adibide nagusitzat: «Guk hainbat produktu erosi behar izan ditugu lurra, mahaia eta beste dena desinfektatzeko. Metroan, berriz, ez dut inor sekula ikusi heldulekuak, eserlekuak, botoiak edo makinak desinfektatzen». Beste esparru askotan tabernetan baino jende gehiago pilatzen dela iruditzen zaio Fernandezi, baina, hala ere, ostalaritza oraindik «kriminalizatuta» dagoela salatu du. Egiten duten ahalegin hori ikusezina dela deritzo: «Tabernariok hartzen ditugun ardurak kalean betetzen ez direla ikusteak amorratu egiten gaitu».\nArgazki orokorra eginez, itxi diren negozioek izaera jakin bat dutela uste du:«Egoera oso larria da: negozio familiar askok ez dute jatekorik izango, eta multinazionalen frankiziek aurrera jarraituko dute, orain arte bezala».


Expodistrito Bilboko barrutietako udal zentroetan egiten den aldi baterako erakusketen zikloak urteko lehen hiruhilekorako programa inauguratuko du astelehenean, eta, martxoaren 31ra arte, lau argazki eta bi pintura erakusketa eskainiko ditu Abando-Barrainkua, San Inazio-Ibarrekolanda, Otxarkoaga, Begoña, San Frantzisko, Castaños, Errekalde eta Burtsa udal zentroetan.Bilboko Udalak jakinarazi duenez, oso adierazpen estilo eta teknika anitzak erabiltzen dituzten lau artistak euren pinturak erakutsiko dituzte, hain zuzen, Mª Angeles Ruiz de Gopegik, Jorge Ronda Suberviolak, Nistal Mayorgak eta Bizkaiko Arte Elkarteak. Horrez gain, Maria Casuso Aguado eta Iñaki Marquinaren argazki erakusketak ere izango dira.Programako lehenengo erakusketek urtarrilaren 16an zabalduko dituzte ateak. Horrela, San Frantziskoko udal zentroak Bizkaiko Arte Elkarteak sinatutako "bilduma eklektikoa" jasoko du. Hainbat gai, formatu eta teknika erakusten dituzten 25 artelanek osatzen dute bilduma. Begoñako udal zentroko erakusketa aretoak, berriz, Mª Angeles Ruiz de Gopegiren erakusketarekin irekiko du Expodistrito zikloa. Pintura erakusketa da baita Errekaldeko udal zentroan inauguratuko dena, Jorge Ronda Suberviola artistak naturan oinarrituta prestatu duen bildumarekin.Otxarkoagako udal zentroko erakusketa aretoak urtarrileko bigarren hamabostaldirako programatu den argazki erakusketetako bat, Maria Casuso Aguado argazki-kazetariaren eskutik. Aldi honetako erakusketen egutegia Iñaki Marquinaren irudiekin osatuko da.TEMAS


Zuntzezko laser bidezko ebaketa sistema berria xafla bobinatik abiatuta\nZuntz laser mozketa. Danobat.\nDANOBATeko xafla dibisioak bere produktu lerroa zuntz bidezko laser ebaketara luzatu du. Honela, bobina metaliko bidez elikatutako sistemak barneratuz helburu nagusia prozesatu beharreko materiala aurreztea izango da, eta baita lehiakortasuna hobetzea makinako denbora hilak murriztuz.\nDANOBATek soluzio berezi eta berritzaileen garapenaren aldeko apostua egiten jarraitzen du bazeroen behar zehatzak asetzeko helburuarekin. Kasu honetan, zuntz bidezko laser ebaketa sistema malgu bat garatu da prozesatu beharreko materiala bobinatik irtetzen delarik xafla formatoetatik irten beharrean.\nEkoizpen altuko makina bat da zuntzaren teknologiak eskaintzen dituen abantailak laser bidezko ebaketara aplikatuta konbinatzen dituena (efizientzia, abiadura, moldaerraztasuna, mantenimendu minimoa etab.) bobina metalikoak erabiltzearen ondorengo abantailekin (%15era arteko aurrezpena materialaren kostuan eta xaflaren aprobetxamendu hobea).\nSistema honek xafla elikadurako lerro bat eta laser bidezko ebaketa modulu bat ditu, primeran integratzen direnak etengabe lanean jarduteko. Elikadura lerroa bobina askatzen duen hariltzeko makina bat ondulazioa eta xaflaren barne tentsioak kentzen dituen lautzeko makina bat eta lautu edo zuzendutako materiala prozesatzeko biltegiratzen duen begizta batez dago osatuta. Laserrak zuntzezko laser sorgailu bat du, eta baita ebaketa buru bat ere bere mugimendua xaflaren mugimenduarekin konbinatuz beharrezko geometriak lortzeko. Ebakitako piezen irteera sistema ezberdin bidez automatizatu daiteke, errobot bidez, pilatzaile bidez etab. bezeroaren beharren arabera.\nSistema honek Precitec-en "ProCutter" ebaketa burua du barneratuta, ebaketa prozesuaren kontrol handiagoa izateko dagoena prestatua, buruaren egoera momento oro monitorizateko aukera ematen baitu. Mugikor bidez ondorengo parametroak ikusi daitezke:\nOptiken tenperatura: lentea, babes leihoa eta kolimazio lentea\nZehaztasuna: lan eta purga presioa.\nBabesteko leihoaren kutsadura\nLaneko distantziaren kontrola\nDiseinu modularrari esker soluzioan hainbat buru integratu daitezke ebaketa prozesuaren ekoizpena biderkatzeko. Lan karga buruetako bakoitzean banatzen da.\nSistema honen aplikazio esparrua oso zabala da, eta ondorioz, kasu bakoitzean bezeroaren beharrak zeintzuk diren aztertzea komeni da: material motak, ebaki beharreko lodierak, beharrezko ekoizpena, piezen ezaugarriak etab. Makina hau hainbat sektoretan aplikatu daiteke, besteak veste: Automoción: Piezas estructurales de vehículos.\nSukaldeko tresneria: kazolak, sartaginak, paellerak eta abarrentzako diskoak.\nSilo metalikoak: Silo metalikoetako sapaien sektoreak\nArgiteria: argiteri gorputzak


2017ko martxoa - Buletinaren 062. zbk.\nIndustria 4.0rako LHko Euskal Estrategia, Europar Batzordearentzat adibide\nEusko Jaurlaritzako Lanbide Heziketako sailburuordeak Lanbide Heziketaren bitartez industria aurreratua eta 4.0 industria bultzatzeko EAE jarraitzen ari den estrategia azaldu du, baita industria horietan lan egingo dutenek beharko dituzten lanbide-konpetentziak ere.\nGipuzkoako hiru irakasle ikaskuntza aktiboko sistema bat aurkeztu dute Europako irakasleen aurrean\nErasmus+ Programaren baitan, Gipuzkoako hiru irakasle Florentziara joan dira ikaskuntza sisteman zenbait aldakuntza ezarriko dituen ikaskuntza aktiboko sistema bat ezagutzara emateko helburuarekin.\nUbik-ek, Tabakalerako sorkuntza liburutegiak, bere lehen urteurrena ospatzen du\nBere lehen urteurrena dela eta, Ubik-ek, Tabakalerako sorkuntza liburutegiak, herritar guztiei zuzenduta dauden jarduera eta ekintza desberdinak antolatu ditu martxoaren 18rako eta 19rako.\nZinetek, zinearen bitartez ikasleak enpresaren mundura gerturatzeko ekimena\nZinetek batxilergoko, Lanbide Heziketako eta unibertsitateko ikasleei zuzendutako proposamen bat da, eta duela hiru urte sortu zen Orona Fundazioaren eta Donostiako Nazioarteko Zinemaldiaren arteko lankidetzari esker.\nHelburua gazteak enpresaren eta berrikuntzaren mundura gerturatzea da, lan-munduan topatuko dituzten errealitateak ikus ditzaten. Guztia film hautatu batzuen bidez, zeinak balio pedagogiko gehigarri gisa, ikasleek berek aurkeztuko dituzte. Ondorengo eztabaida ere ikasleek zuzenduko dute.\nProfesionalen mugikortasunerako mobilise proiektuaren fase pilotuari hasiera eman zaio\nMIETE-etako profesional kualifikatuei zuzenduta dagoen MobiliseSME proiektuak, enpresa mikro, txiki eta ertainetako langileen mugaz gaindiko mugikortasun aukeren inguruko azterketa bat egitea du helburu.\nEkimen honen bideragarritasuna ebaluatzea bilatzen da Erasmus Programaren antzekoa izan daitekeen europar plan egonkor bat egin aurretik.\nGaur egungo eta etorkizuneko okupazioetan beharrezkoak diren gaitasunen ezagutzarako eta aurreikuspenerako erakunde eta eragile publiko eta pribatu desberdinek egingo dituzten ikerketetarako laguntza bezala erabilgarri izatera bideratutako gida bat eskaintzen du Cedefop-ek.


Ander Zarketa Astigarraga tesi defentsa - Mondragon Goi Eskola Politeknikoko albisteak - Mondragon Unibertsitatea\nAnder Zarketa Astigarraga tesi defentsa\nTesiaren izenburua: "Aerodynamic characterization of transitionally-operating airfoils under a set of flow conditions going from ideal to real configurations".\nMahaiburua: Mickaël Bourgoin (ENS de Lyon)\nMahaikidea: Esteban Ferrer Vaccarezza (Universidad Politécnica de Madrid)\nMahaikidea: Martin Obligado (Université de Grenoble)\nMahaikidea: Alejandro Martínez-Cava Aguilar (Universidad Politécnica de Madrid)\nIdazkaria: Markel Peñalba Retes (Mondragon Unibertsitatea)\nFluxu-erregimen trantsizionalean lan egiten duten profil aerodinamikoez baliatzen diren aplikazioak ugariak dira, mikro- eta nano-aero-ibilgailuetako hegoak adibidez, edota eskala ertain nahiz handiko aerosorgailuen palak eta turbomakinaria anitzeko alabeak, besteak beste. Berriztagarrien paradigma, zeinaren baitan energia eolikoa iturri nagusienetako bat den, ala drone bidezko garraio eta banaketa-lan modu berriak, eta landa-eremuen monitorizazioa nahiz erreskate misioak azkartzeko berauek duten ahalmena, fluxu trantsizionalek aerodinamika arloan duten garrantziaren seinale dira.\nAplikazio horiek piztu dezaketen interesaz haratago, azterketa honek ardatz dituen ekarpen zientifikoak profil aerodinamikoen karakterizazio esperimental-numeriko baten oinarritzen dira, zeinak fluxu baldintza desberdinak aintzat hartzen dituen. Hala, bi ipar bereiz daitezke ikerketaren helburuak sailkatzerako orduan: alor esperimentalean, xede nagusia fluxu trantsizionalen gaineko ezagutza osagarritzea da, fluxu horiek aplikazioetara bideraturiko profilen karakterizazio eta diseinu prozesuak nola baldintzatzen dituzten zehaztuz. Horretarako haize-tunel bidezko testak burutu dira, gero eta errealagoak diren fluxu-baldintza desberdinen pean eginikoak. Lehen baldintza sorta fluxu-garbi deituriko paradigmari dagokio, zeinetan karakterizazio aerodinamikoa baldintza uniforme, egonkor eta bidimentsionalean burutzen den. Ostean, efektu errealak bi modutan txertatzen dira, hots: fluxu-eremuan eta profilaren geometrian. Hala lorturiko konfigurazioei fluxu-turbulentu eta fluxu-zimur paradigmak deritzaie hurrenez hurren, eta baldintza garbiekiko aldaketa nabarmenak eragiten dituzten baldintza pseudoerrealak dira. Fluxu-erreal paradigma bi konfigurazio pseudoerreal horiek uztartuz lortzen da, profilaren jarrera erabat itxuraldatzen delarik. Karakterizazio prozesu hau zimurtasun elementu diskretuen bidezko fluxu-kontrol teknika baten analisia burutuz osagarritu da, profilaren lift indarra nahiz efizientzia hobetzea helburu dituena. Karakterizazioarekin gertatzen den antzera, fluxu-paradigmak berebiziko garrantzia agertzen du kontrol teknikak jarrera aerodinamikoa hobetzeko duen eraginkortasunean. Izan ere, badira baldintza garbi zein pseudoerrealetan jarrera hori okertzen duten elementu diskretuen distribuzio batzuk, paradigma errealera pasatuz gero onurak dakartzatenak.\nNumerikoki, RANS bidezko eta kodigo potentzialetan oinarritutako simulazio bidimentsionalak burutu dira, konfigurazio garbi eta turbulentuetan. Beraien baliokide diren datu esperimentalekin alderatzean, turbulentzia eta trantsizio prozesuen modelizazio numerikoak hobekuntza nabarmenak behar dituela ondorioztatzen da, onargarriak diren berdintze esperimental-numerikoak lor daitezen.


«Europako Kontseilua»: berrikuspenen arteko aldeak - Wikipedia, entziklopedia askea.\n«Europako Kontseilua»: berrikuspenen arteko aldeak\nEuropako Kontseilua (aldatu)\n15:49, 31 martxoa 2011ko berrikusketa\n1.742 bytes added , Duela 9 urte\n15:26, 3 otsaila 2011ko berrikusketa (aldatu)\nt (r2.7.1) (robota Erantsia: be-x-old:Рада Эўропы)\n15:49, 31 martxoa 2011ko berrikusketa (aldatu) (desegin)\n== Kideak ==▼\n= Xedea eta eskumenak ==\n[[Lisboako Ituna]]ren aurretik, Kontseiluaren presidentea herrialdez herrialde aldatzen zen 6 hilabetean behin. Lisboako Ituna indarrean sartu ondoren, ordea, presidentea 2 urte eta erdiko eperako hautatzen da eta behin bakarrik berritu daiteke kargu hori.\n*Adostasuna: aho betez erabakitzearen antzekoa, izan ere, abstentzioak ez dira kontuan hartzen.\n*Gehiengo kualifikatua: Kontseiluko kideen gehiengoaz gain, ordezkatzen duten biztanleen gehiengoa ere eman behar da.\n*Gehiengo sinplea (funtsean gehiengo absolutua da): Barne araudia eta prozedurak erabakitzeko.\n== Lehendakaria ==\nPresidenteak batzarrak zuzentzen ditu eta deialdiak egin. Kontseiluko Idazkariak laguntzen du. Kideekin batzartu ohi da banan banan, “aitortegia” deritzon prozesuan, non estatu-buru bakoitzak gai zehatz bati buruzko galdeketari erantzuten dion eta informazio berezia “aitortzen”.\n== Egoitza eta bilerak ==\n▲== Kideak ==\n[[File:Bundesarchiv B 145 Bild-F075760-0010, Brüssel, Sitzung des Europarates.jpg|thumb|260px]]\n[]ko [[maiatzaren 5]]ean [[Londresko Ituna]] sinatu zuten estatu sortzaileak hauek izan ziren:


Argazki profesionalak zure mugikorrarekin Instagramerako (online) - Enpresa Digitala\nArgazki profesionalak zure mugikorrarekin Instagramerako (online)\nLortu irudi zaindu eta profesionala sare sozialetarako, salmentak handitzeko. Instagramek zure irudia islatzen du, eta zure produktu edo zerbitzua saldu ahal izateko zure argazkiak kalitatezkoak izatea behar duzu. Gure smartphoneak eskaintzen dizkigun aukera guztiak ezagutzeak, argazkigintza ulertzeko eta sare sozial honetan nola erabiltzen den ulertzeko oinarrizko trikimailu batzuekin batera, gure helburuak erraz eta modu dibertigarrian lortzeko lan hau erraztuko digu.\nTailer teoriko-praktiko honen bidez, zure mugikorrari ahalik eta etekin handiena ateratzen ikasiko duzu, zure jarraitzaileengan eragina izango duen eta zure salmentak handituko dituen kalitatezko marka-irudia lortzeko. Hutsetik ikasiko duzu, argazkigintzari, konposizioari eta argiari buruzko jarraibide orokor batzuekin, eta adibide erabilgarrien bidez.\nHorrez gain, Instagrameko argitalpenak programatzen ematen duzun denbora optimizatzeko aplikazioak eta edizio-tresnak erabiltzen ikasiko duzu, bai eta zure Instagrameko hormaren irudia hobetzen ere, deigarriagoa eta marka-identitatearekin koherentea izan dadin.\nTailerra online emango da zoom bideo-konferentzia plataformaren bidez.\nAutonomoak, dendak, elkarteak, ekintzaileak edo Instagramen kontu profesionala duten pertsonak eta beren argitalpenetako argazkien kalitatea hobetu nahi dutenak.\nInstagrameko kontu bat izan behar da, eta smartphone bat (Android edo IOS).\nHiru saio indibidualek osatzen dute tailer hau. Saio indibidual bakoitzak 2 ordu eta erdi iraungo du. Online prestakuntza honetako saio bakoitzaren edukia honela egituratzen da:\nArgazkigintzako oinarrizko kontzeptu batzuk. Argia eta konposizioa ulertzea\nIdeia sortzaileak eta IGko erreferentziako kontuak\nMarka-irudia sortzeko estrategia\nArgazkiak ateratzeko oinarrizko materialak\nZure Smartphonea ulertzea\nObjektuei argi naturalarekin eta barruan argazkiak ateratzea (Bideotutorial praktikoak)\nBeste argazki-eszena batzuk\nSnapseed-ekin argazkiak editatzea\nProiektu pertsonalak aztertzea\nArgazkiak Instagramera igotzea: Canva, Hootsuite\nIG Stories: Mojo eta Unfold\nPatricia Llamazares Rodríguez, Menda Lerenda Comunicación-ekoa. EHUn lizentziatutako kazetaria da, IMVALeko argazkigintza-diploma du eta salmentan eta diseinuan esperientzia eta prestakuntza zabalak ditu. Marketin digitaleko eta audiobisualeko aholkularia da, eta bazkide sortzaile gisa egiten du lan Menda Lerenda S. Coop. komunikazio-agentzian. Horrez gain, freelance argazkilaria da 2013tik Patricia Llamazares Fotografia enpresarentzat.\nData: 14-05-2021 tik 28-05-2021 ra\nOrdutegia: 09:30 - 12:00 (Saioak: maiatzak 14, 21 eta 28)\nIraupena: 7,5 ordu\nIrakaslea: Patricia Llamazares Rodríguez (Menda Lerenda Comunicación)\nData: 02-06-2021 tik 16-06-2021 ra\nKoordinazio agentzia: Miramon Enpresa Digitala\nOrdutegia: 09:30 - 12:00 (Saioak: ekainak 2, 9 eta 16)\nAntolatzailea: Miramon Enpresa Digitala


Uberan - Euskal Idazleen Elkartea - Gerrako umeen lekukotasunak, Adriano de Mataren lehen eleberrian\nGerrako umeen lekukotasunak, Adriano de Mataren lehen eleberrian\nKalean da Sanrokeetarako etxean, Adriano de Mataren estreinako eleberria: Gerrako umeen esperientziak hartzen ditu gaitzat, eta Txalapartaren eskutik kaleratu du.\nSanrokeetarako etxean nobela kaleratu du Adriano de Matak. Bere lehen eleberria da, eta Txalapartaren eskutik kaleratu du. Bigarren Mundu Gerran erbestera bidalitako haurren istorioa du ardatz nobela honek, eta narrazioa eta pertsonaien arteko gutunak tartekatuz osatu du istorioa autoreak. 1937tik 1941era bitarteko gertakariak biltzen dira eleberrian, 1981ean giroturiko sarrera eta epilogo banarekin borobilduak.\nArgitaletxeak azpimarratu duenez, «lekukotza historiko aberatsa» da De Mataren liburua, «nobelatua izanagatik» ere.\nEsan moduan, Adriano de Mataren lehen nobela da hau. Itzulpengintza eta Interpretazioa ikasi zuen, eta zenbait urtez itzultzaile-lanetan eta hizkuntza-irakasle aritu ostean, gaur egun postaria da Montrealen (Quebec). Argitaratu gabe dagoen arren, beste nobela bat du idatzia, katalanez.


Abuztuan egindako kontratu ia guztiak aldi-baterakoak izan dira — ELA Sindikatua\nLangabezian daudenen gehiengoa emakumeak dira (%55,6), langabezian dauden gizonak baino 20.473 emakume langabe gehiago daudelarik Hego Euskal Herrian. Egoera hau bi erkidegoetan ematen da, Nafarroan ezberdintasuna handiagoa bada ere (bertan langabe daudenen %57,9 emakumeak dira).\nAbuztuan egindako kontratuak 90.752 izan dira, uztailean egindako 111.401en azpitik. Horietatik, ia guztiak aldi-baterako kontratuak izan dira: %94,6 zehazki. Azpimarratzekoa da Nafarroan aldi-baterakotasuna altuagoa dela (%95,7) EAEn baino (%94).\n2016an zehar egindako kontratuen aldi-baterakotasuna ikuskatzean (Hego Euskal Herrian %93,5ekoa izaten ari da), abuztuan emandako aldi-baterakotasuna urteko altuenetakoa dela agerian dago.\nHorretaz gain, abuztuko datuen arabera Hego Euskal Herrian 12.105 gazte langabe daude, hauen arteko sexu ezberdintasuna murritza bada ere. Hala eta guztiz ere, gazteek abuztuan pairatu duten aldi-baterakotasuna %96koa izan da, Nafarroan %97,2ra iritsi delarik (EAEn bi ehuneko gutxiago).\nLangabeziagatiko prestazioei dagokienez, uztailean 76.572 lagunek jaso zituzten. Beste era batera esanda, langabezian zeudenen %42,3ak soilik jaso zuen prestazioren bat, gainerako %57,7 inolako babesik gabe geratu zirelarik.\nEAEn egoera larriagoa da, langabeen %59,9ak ez baitzuen inolako prestaziorik jaso uztailean. Eta, are gehiago, prestazioetara bideratzen den diru kopuruak beherako joera jarraitzen du eta langabeko 418,39 eurotan kokatzen da jada.


Mondragon Unibertsitatearen komunikatu berria, koronabirusaren pandemiak sortutako egoera bereziak 2019-2020 ikasturtean izaten ari duen eragina dela-eta.\nEnvío created Az, 2020-04-08 12:50 in the ELKARGUNE group by Mikel Orobengoa\nGaur goizean Euskal Unibertsitate Sistemako errektoreek eta Cristina Uriarte Hezkuntza Sailburuak adostutako akordioaren ondoren, Mondragon Unibertsitateak, ikasturtea, online modalitatean bukatzea erabaki du.\nEstatuko Gobernuaren eta Eusko Jaurlaritzaren alarma-egoeraren eta osasun-larrialdiaren adierazpenen ondorioz, eta irakaskuntza-jarduera presentziala eteteko aginduaren ondorioz, Mondragon Unibertsitatea online garatzen ari da irakaskuntza-jarduera osoa. Lehen hiru asteak online irakasten eta ebaluatzen eman ondoren, balorazioa ona da.\nMondragon Unibertsitateak parte hartu du proiektu-zuzendaritzaren inguruko euskarazko lexiko berria sortzen.\nEnvío created Az, 2019-12-18 16:56 in the ELKARGUNE group by Mikel Orobengoa\nLexikoa eskuragarri dago UZEIko web orrian, Terminologia eta Lexikografia Zentroan, eta Proiektu-zuzendaritzaren euskarazko terminologia bateratzea eta sustatzea du helburu.\nUniberZiutatea: hiriarentzat eta hiriarekin zelan hezi aztergai abenduaren 18 eta 19ko Bilboko mintegian.\nEnvío created Ar, 2019-12-10 10:17 in the ELKARGUNE group by Mikel Orobengoa\nNazioarteko antropologoak, soziologoak eta hezitzaileak eta bertoko gizarte-eragileak elkartuko ditu Mondragon Unibertsitateak.\nLangileek enpresatan duten partaidetzaren gaineko azterketa aurkeztu du Mondragon Unibertsitateak.\nEnvío created Ar, 2019-11-26 09:46 by Mikel Orobengoa\nPertsonek enpresetan duten parte-hartzearen egoeraren gaineko behatokia aurkeztu du Mondragon Unibertsitateak gaur. Gipuzkoa izan dute azterketarako lurralde, eta 333 enpresetako 1.741 laguneko lagina erabili dute. Txostenak Gipuzkoako eta Europako egoerak ere alderatu ditu, eta agerian utzi "enpresan parte-hartzeak dakartzan onurak".\nZientzia astea Orona-Ideo campusean.\nEnvío created Og, 2019-11-14 10:01 in the ELKARGUNE group by Mikel Orobengoa\nEusko Jaurlaritzak nazioartekotasuna aitortu die Mondragon Unibertsitateko 6 tituluri.\nEnvío created Az, 2019-11-06 17:16 in the ELKARGUNE group by Mikel Orobengoa\nEusko Jaurlaritzak 6 nazioartekotze-ziurtagiri eman dizkio Mondragon Unibertsitateari. Horien bidez, besteak beste, zigilua jaso duten lau graduetako eta bi masterretako ikasleen % 30 nazioarteko mugikortasun-programetan partaide dela bermatzen da. Era berean, Euskal Unibertsitate Sistemaren Kalitate Agentziaren (Unibasqen) Dual zigilua jaso du Mondragon Unibertsitateak prestakuntza dualeko azken deialdira aurkeztu zituen bi titulu berrientzat. Dual egiaztagiri berriokin dagoeneko 17 dira Mondragon Unibertsitateak eskaintzen dituen titulu dualak (10 gradu eta 7 master).\nEnvío created Al, 2019-11-04 18:19 in the ELKARGUNE group by Mikel Orobengoa\nUnibasq-ek egindako ebaluazioan Dual zigilua ere jaso dute Mondragon Unibertsitateko 2 masterrek. Horiekin 17 dira Dual aipamena duten graduak eta masterrak.\nMondragon Unibertsitateak,4 Gradu eta 2 Unibertsitate Master aurkeztu ditu nazioarteko aitortzara Unibasq-ek egindako lehengo deialdi honetan eta guztiek lortu dute.\nMondragon Unibertsitatean duela lau urte titulatutako ikasleen okupazio-tasa %97koa da.\nEnvío created Az, 2019-10-23 18:05 in the ELKARGUNE group by Mikel Orobengoa\n2015´eko promozioko ikasleen% 3 bakarrik dago langabezian;% 90ek lan egiten du; gainerako% 7k prestakuntza jasotzen jarraitzen du; Lanbideren azken txosteneko datuak dira.Nabarmentzekoa da emakumeen enplegagarritasun-tasa (% 94).\nMondragon Unibertsitateak 60 beka Global Training kudeatuko ditu Deustoko Unibertsitatearekin elkarlanean.\nEnvío created Or, 2019-07-12 10:14 in the ELKARGUNE group by Mikel Orobengoa\n400 gastek eskuratuko dituzte atzerrian enpresa-praktikak egiteko Global Training bekak. Global Training bekak nazioarteko mugikortasuna sustatzeko helburua dute, eta ezinbestekoa da unibertsitateko titulua edo Lanbide Heziketako goi gradua izatea. Hortaz gain, 30 urtetik behera izan behar dira eta ingeleseko B1 edo B2 maila.\nBeka hauetan izena emateko epea, uztailaren 15etik, astelehena, irailaren 23ra, astelehena baitra ere izango da.\nMondragon Unibertsitateak Mendeberri 2025 proiektua aurkeztu du.\nEnvío created Al, 2019-04-08 14:55 in the ELKARGUNE group by Mikel Orobengoa\nOrona Ideo campusean aurkeztu du Mondragon Unibertsitateak Mendeberri 2025 hezkuntza-proiektua. Proiektu berriak indarrean dagoen Mendeberri hezkuntza-eredua birdiseinatu eta berreraiki egin du, egungo eta etorkizuneko gizartearen aldaketek eskatzen duten beharrak aintzat hartuta.


Jagoba Labaka: "Erdi kaletik herriko plaza artekoa ederra da oso" - Uztarria (Azpeitia)\n2008ko urt. 30a, 09:01\nJagoba Labaka sansebastianetan. Argazki originala\nInauterietan irten behar zuen aurreneko aldiz sokamutil, baina beste batek min hartu zuelako Sansebastianetan aritu zen estreinakoz lan horretan Jagoba Labaka (Azpeitia, 1991). Inauterietan, Elegante Eguneko eguerdiko sokamuturrean eta asteartean arratsaldekoan jardungo da.\nBeti jarraitu izan dut sokamuturra, txikitatik gustukoa izan dut. Aurrena hesien atzetik eta denborarekin zezenetik gero eta gertuago ibiliz. Lehengusua ere (Oskar Osinalde) sokamutil ibiltzen da eta haren bitartez hasi naiz.\nInauterietan hasi behar zenuen, baina sansebastianetan estreinatu zinen sokamutil. Urduri?\nBai, hasieran bai. Sansebastianetan Mikelek (Odriozola) min hartu zuen eta haren ordez sansebastianetako astelehenean irten nuen. Hasieran oso urduri, baina pixkanaka lasaitu eta oso gustura ibili nintzen.\nHurrengo egunean giharretako minik bai?\nBai, bai izan nituen. Baina normala zela esan zidaten beste sokamutilek.\nZer izan zen zailena?\nZezena ateratzeko garaian, Erdi kalean lehen suziri edo etxafuegotik bigarrena arteko tartea izan zen zailena. Urduri nengoen. Baina Erdi kaletik herriko plaza artekoa ederra izan zen oso. Sokamutil bezala beste era batera bizi delako memento hori, zezena-eta desberdin ikusten da.\nGainontzean sokamuturrean gustukoena zer duzu?\nIkusteko ederrena plaza da, jendeak han ematen duelako ikuskizun gehiena. Miserikordia aldea ere polita da sokamuturrerako. Eliz kalean-eta beste modu batekoa da, karreretan-eta ibili behar delako. Halere, ikusteko eta sokamuturrean ibiltzeko toki denak dira politak eta onak.\nTxarrena zer da sokamutil bezala?\nIgoal Erdi kalean zezena atera eta gorako bidean jende asko ibiltzen da tartean, erdi bidean, eta haiekin tupust ez egiteko kontu handia eduki behar da.\nOraindik ez didate erakutsi, baina denborarekin hori ere ikasiko dut.\nKarnabaletan mozorrotzen al zara?\nBai, bai, beti. Batzuetan, idea ona badaukagu, koadrilan janzten gara. Baina aurten bakoitza bere mozorroarekin irtengo gara. Hori bai, gero txintxo ibili beharko dugu.\nSokamutil jardutekotan ezin parranda asko egin, ezta?\nGaraiz erretiratu beharko dugu, hurrengo egunean sokamuturrean ibiltzeko beharko ditugu denak eta.\n16 urterekin irten duzu sokamutil. Eusko Jaurlaritzak ezarri nahi duen araudia beteko balitz justu-justu ariko zinateke. Han diotenez, 16 urtetik beherakoek ezingo dutelako sokamuturrean ibili. Zer iruditzen hori?\nSokamuturraren inguruan ezarri nahi duten araudi hori zaila da betetzeko. Sokamuturra librea da eta hori kontrolatzea zaila da.\nIaz, 15 urte zenituela, bateren batek esango balizu 16 urte bete arte ezin duzula sokamuturrean ibili eta hesiaren atzera joateko, zer?\nEzetz erantzungo nioke, ez naizela hesiaren atzera joango. 16 urte baino gutxiago eduki eta min hartu daitekeela sokamuturrean? Eta 70 edo 80 urteko batek ezin al du minik hartu?


Kataluniako egoera korapiltsua | Enbata\nHarrera / Artikuluak / Iritzia / Ikus Puntuak / Kataluniako egoera korapiltsua\n« Les soucis du député Lamassoure\nBizi explique l’action menée au Consulat d’Espagne de Bayonne »\nJakes Lafitte(E)K EGINA | Argitaratua: 2017/10/30\nIndependistek amore emateko gai ez dira eta arrazoi askorekin. Espainiolisten aburuz, urriaren lehengoan egin erreferenduma ez da legezkoa; ez da ere erreferendumik izan, mundu zabaleko prentsa seriosa guziak hala baieztatu arren.\nHonetaz gainera, jazargo handi bat badago “erreferendumik ez dela izan” eta “egindako erreferenduma legez kanpokoa” dela esanen artean; erreferendumik izan ez balitz, ez zen legezko ala legearen kontrakoa izanen; ez zen izanen eta kito. Beraz zerbait ez ohikoa euren baitan sentitu dute alderdi espaniolistek eta hainbat herritarrek tankera honetako kontraesanak munduratzeko. Botoen eragozteko urriaren lehengoan hainbeste indar polizial eta militar Espainiatik Kataluniara igortzeak Kataluniako egoera berezi-berezia bururatu digu. Botoa eman nahi zuten herritarren aurkako zapalkuntzak, frankismotik gaur arte ikusi gabekoa izan da; gaur dauden komunikabideek dituzten sistema sofistikatu eta azkarrari esker, egun baten buruan munduaren itzulia egin dute irudiek eta segurik jende prestu askoren kontzientzia piztu dute; askok ohartu duke Espainiako “demokrazia berriak” zahartu eta zahartzaroko eritasunetara heldu dela.\nAdituek diotenez 155 artikulua, eta “Espainiako Autonomien Estatua” delakoarekin kontraesanea dago. Hain zuzen ere, bigarren kontzeptua lehenago dator konstituzioaren testuan, eta zuzenbidean ohi denez, ondoko artikuluek ez dituzte aurrekoak ezabatzen. Nire ustez, interpretazio zuzenago batek ulertaraziko liguke, Kataluniari dagokionez, 155-garren artikulua errebisatu eta zehaztatu beharko litzatekeela “Autonomien Estatuaren” kontzeptuari atxikitzeko.\n155-garren artikuluan oinarriturik, Madrilen “gerizapean” dago Katalunia; bertakoek euren gauzez arduratzeko gai ez bailiren. oso lanjerosa da Madrilek izendutako ministroak komunikabideez, bertako administrazioaz eta hezkuntzaz ardura daitezen, zentzura izugarri batek babesturiko sistema batean ezarriko baitute guztia.\nEz da batere zuzena bederatzi hilabetetan zailtasunez osatu den eta gehiengo absolutua lortu ez duen Rajoy-ren gobernuak, honetaz gainera Kataluniako bosgarren indar politikoa denak, Generalitatearen zuzendaritza har dezan; hau da benetako estatu golpea, eta ez Kataluniako abertzaleek zilegitasunez antolatu duten erreferenduma.\nAskoz kezkagarria da Munduko beste estatuek eta erakundeek Espainiari ematen dioten bermea. Orain arte dakigunez, Venezuelak eta Kosovok onartzen dute Kataluniaren independentzia; artikulu horren idazteko unean, Finlandia eta Argentinak honi buruzko eztabaidetan ari dira. 1936-garren urtekoarekiko antza duen egoera batean gaudenik galda diezaiokegu geure kolkoari: garai haietan Espainiako gauzetan ez zuten sartu nahi Europako demokraziek, baina 40 urte iraun zituen Francoren diktadurari bidea ireki zioten. Deitoragarri litzateke gauza bera orain gertatzea.\nArazo judizialtzat jo ordez, arazo politiko hutsatzat jo behar da Kataluniaren arazoa: bere etorkizunaz erabakitzeko herri batek daukan eskubidetzat alegia. Independentzia aldarrikatu ondoren Katalunian Madrilek inposaturiko 155 garren artikuluaren aurka ekiteko Kataluniako abertzaleek duten indarra zibil desobedientzia eta greba masiboak dira, indarkeriarik gabe. Orain arte Katalunian ikusi den indarkeria bakarra Espainiako polizia eta guardia zibilarena da, baita nahiko libroki ari diren talde ultra eta faxistena.\nHorrela gerta baledi, Espainiako aurpegi faxista ezkutatua ageri liteke eta mundu zabalean Kataluniaren jarrera hobeki ulert daiteke.


Barrika erromanikoa | Uribe Kostaz hitz egiten\n← Getxoko toponimiari buruzko liburuaren aurkezpena\nBakarne Artetxe hil da →\nPosted on 2010(e)ko apirilak 11 by Lagun batzuekin berba egiten genuen Barrikaz. Oso ezagunak dira bere hondartzak, bere txaleta dotoreak, bere ohiko baserriak… nire lagunak oso ezagutzen zituen tenis-pistak ere. Aitzitik, harritu nau haiek Barrikako leiho erromanikoa ez ezagutzeak. Gure inguruan erromanikoa eskasa izan arren adibide batzuk nabariak dira, Getxo, Barrika eta Lemoiz hain zuzen ere. Interesantea izan liteke estilo horri buruzko datu batzuk azaltzea, guztiok gogora dezagun (edo ikas dezagun).\nJakinda denez, Barrika izena antzinatik ezagutzen dugu. 1052an emana batean agertzen da. Horregatik, eliza ez aipatu arren, urte honetan eliza bat izan behar zuen, ohitura zenez. Eliza horren laginaren bat heldu zaigu gaurko eraikinean, hau da, bere hegoaldeko horman azaltzen den leiho erromanikoa. Leihoa ikustean pentsa daiteke Burgosen gaudela, leiho horiek han ohikoak dira eta. Hala ere, Bizkaia erdian gaude eta hemen aztarna hauek ez dira oso anitzak. Ikaragarria izan arren bere kalitatea ez da hainbestekoa, batik bat Gaztelako erromanikoarekin konparatuz. Egileak bazekien nolakoak ziren modan zeuden leihoak, baina oso trebea ez omen zen.\nLeihoa oso sakona da eta hiru arkibolta ditu. Multzo osoa bolak inguratuta dago. Bola horiek XVI. mendean oso arrakastatsuak ziren eta gure monumentu askotan azaltzen zaigu. Besteak sinpleak dira. Erdikoa apaindurik gabe, zortzi bolak izan ezik. Barrukoena, txokoan, sokaz apainduta dago.\nKapitelak, tronkokonikoak edo, landareekin apainduta daude, oso eskematikoak badira ere. Ezkerreko janban arrain bat agertzen zaigu, besteak bezala, oso eskematikoa. Eskuin aldeko kapiteletan ikerlari batzuek gizakien irudia aipatu badute ere, egia esan oso eskematikoa da, beraz, zaila da ziurtatzea.\nZutabeak, apaindurik gabe, oinetan amaitzen dira. Horietan dekorazio geometrikoa da gehiena, borobilaz, triangeluak…\nDudarik gabe, hor egon zen eliza zaharra, erromanikoa, ikustekoa izango zen. Leiho hori, nahiz eta sinplea izan, berehala gogorarazten dizkigu eredu nagusiak, alegia, Burgoskoak. Burgosen gaudela ematen digu, Bizkaia sakonean egon arren. Ikertzailearen arabera 1200 inguruan egin zen leiho hori.\nGure eskura ez dago hain zaharrak diren aztarnarik. Leiho hau, Getxoko kapitelekin eta Lemoizko Andra Mariren aztarnekin, arkitekturari dagokionez eta arteari dagokionez nabarmenetakoak dira.Hala ere, jende gutxik daki hor daudela eta bere inguruan dagoen informazioa oso eskasa da. Une batean, norbaitek, aurreko eliza suntsituta, hartu zituen bereziak zirelakoan, baloreren bat ikusi baitzuen, orain balore horiek guztiz ahaztuta ditugu. Auskalo zer gertatuko litzateke berriro ere arriskuan balego. Norbait egongo da salbatzeko gure arbasoek egin zuten bezala?\nThis entry was posted in Barrika, Monumentuak and tagged Barrika, Erromanikoa, Monumentuak. Bookmark the permalink.\t← Getxoko toponimiari buruzko liburuaren aurkezpena\nOne Response to Barrika erromanikoa\nPingback: “Barrika NO tiene un amplio patrimonio histórico” | Uribe Kostaz hitz egiten


Gaurko bileran Eusko Jaurlaritzak ez du koronabirusaren aurreko neurri edo ekimenik aurkeztu | LAB SINDIKATUA\nEkintza Soziala Gaurko bileran Eusko Jaurlaritzak ez du koronabirusaren aurreko neurri edo ekimenik aurkeztu\nGaurko bileran Eusko Jaurlaritzak ez du koronabirusaren aurreko neurri edo ekimenik aurkeztu\nGaur Eusko Jaurlaritzak koronabirusaren gaiari ekiteko egin duen bilera, eskuak poltsikoan dituela aurkeztu da administrazioa, ez duelako lan-zentroei begirako ekimen edo neurririk aurkeztu. Eusko Jaurlaritzaren helburua izan da eragile sozialekin argazki bat ateratzea izan da, besterik ez.\nEmaten du guztiok ikusten genuela arazoa bazetorrela. Guztiok Eusko Jaurlaritzak izan ezik. Urkulluren exekutiboak, berriro ere, aurreikuspenik gabe jokatu du, gaizki eta berandu.\nELA eta LABetik helarazi diegu, lehenik eta behin, lan-zentroetan ekin behar zaiola koronabirusaren prebentzioari. Osalan eta Osasun Saila, lan-zentroei dagokienez, desagertuta daude. Gobernuak enpresen gain jarri du prebentzioari dagokion guztia, inolako irizpiderik zehaztu gabe.\nBigarrenik, mahai gainean jarri dugu enpleguaren esparruan eman litezkeen egoerei aurre egitearen beharra. Honetan ere gobernuak ez du inolako ekimenik aurkeztu, eta patronalak aurreratu du egoera honek EEEak sortuko dituela. Proposamentzat jo daitekeen bakarra izan da enpresentzat kreditu lerro bat irekitzaren aukera. Honek erakusten duena da berriro ere, Jaurlaritza patronala eta bere interesentzako soilik ari dela lanean.\nELA eta LAB berretsi egiten gara Lan eta Osasun Sailekin batzartzearen beharrean, baita Osalan eta Lan Ikuskaritzarekin ere, lan-zentroetan sortzen ari diren benetako arazoei ekiteko.


Adaki Komunikazioa finalista Smile Festival-en - adaki\nEpaimahaiak hautatutako lana “Verano Azul” izeneko kanpaina izan da. Kanpaina iazko uztailean egin zen bezeroei gure udako oporrak hasten zirela komunikatzeko helburuarekin. Gure target-a (publiko objektiboa) aintzat hartuta, kanpainaren leitmotiva “Verano Azul” telesaileko neska-mutilei, Carmelo Bernaolari eta Antonio Mercerori omenaldi bat egitea izan zen, haurtzaroan pasarazi zizkiguten momentu alaiengatik. Horrela, uztailaren amaieran gure bezero guztiei buletin digital bat bidali genien, bertatik kanpainako webgunera heltzen ziren. Webgunean telesail ospetsu honi eginiko omenaldiko bideo eta argazkiak zeuden eta baita hauek sare sozialetan partekatzeko eta lagun bati bidaltzeko aukera ere.\nSmile Festival jaialdiko epaimahaiko burua Ricardo Pérez da, Ricardo Pérez Asociados publizitate agentziako presidente eta zuzendaria, eta epaimahaiko beste 9 kiderekin batera jaialdiko 16 kategorietako irabazleak zeintzuk diren aukeratuko dituzte. 2012. Edizioko ohorezko saria Alex de la Iglesia, zuzendari ospetsuari emango diote, berriki Campofrio enpresarentzat eginiko “Cómicos” spotarengatik. Sari banaketa martxoaren 24ean izango da Espainiako Zinema Akademian, Madrilen.\nGu bertan izango gara eta sare sozialen bitartez zuzenean informatzen saiatuko gara (Twitter eta Facebook). Barre egin nahi baduzue, jarraitu.


«Mari, gure mitologiako pertsonaiarik garrantzitsuena, ezezaguna da oraindik» - andra.eus\nYolanda Mazkiaran. ARGAZKIA: GUAIXE\nYolanda Mazkiaran Zinemagilea\n«Mari, gure mitologiako pertsonaiarik garrantzitsuena, ezezaguna da oraindik»\nMertxe Arratibel2 martxoa, 20210\nYolanda Mazkiaran (Altsasu, 1965) ez zen ‘Txano Gorritxu’ edo ‘Errauzkine’ ipuinekin hezi. Edo agian bai baina ez ziren entzun zituen kontakizun bakarrak izan. Aitak egurgileen eta basoko haitzuloetan bizi zen emakume misteriotsu eta handi baten ipuinak kontatzen zizkion. Hortik jaio zitzaion Mariren mitoarekiko miresmena.\nUrteek aurrera egin ahala, ume horrek istorioak kontatzeko grina garatu zuen eta, nahiz eta Ingeles Filologia ikasi, zine zuzendaritzan ere master bat egin zuen. Gaur egun institutu batean egiten du lan eta jai egunak eta une libreak aprobetxatu ditu ‘Anderea’, Mariri buruzko dokumentala, egiteko. Pelikula Nafarroako Filmategian eta Durangoko Azokan aurkeztu zen eta orain hainbat herritan dabil biran. Oso harrera egin diote. Martxoaren 5ean (Errotan, euskaraz, 19:00) eta 18an (Txanporta, gaztelaniaz, 19:00) Abadiñon ikusi ahalko da, Udaletxeko Berdintasun Sailak antolatua. Ondoren solasaldia egongo da.\nFilma Mazkiaranen esfortzu pertsonalaren ondorioa izan da, ez du dirulaguntzarik jaso eta. “Negargarria da hainbeste diru inbertitzea Olentzerori buruzko pelikulak egiteko eta ezer ez Mariren historioa kontatzeko”, deitoratu du. Agian zerikusia izango du entzun zuen mito batekin: “Andereari ez zioten hitz egiten uzten iparralden”. Harrigarria, hain pertsonaia garrantzitsua izanda.\n‘Anderea’-k, 70 minutuko dokumentalak, mitologian adituei egindako elkarrizketak aurkezten ditu. Solaskideen artean Felix Guerenabarrena, Jose Inazio Hartsuaga, Toti Martinez de Lezea, Josu Naberán, José Ramón Zubimendi, Guillermo Piquero, Enrike Zelaia, Ixabel Millet edo Pello Zabala daude. Baina interesgarrienetakoa arkeologo lituaniarra, Marija Guimbutas da.\n-Zein izan da Guimbutasen lana?\n-Berak aurreindoeuroparrek jainkosak gurtzen zituztela esaten zuen eta sekulako lana egin zuen hori frogatzeko. 30.000 bat Venus estatuatxo aztertu zituen, Paleolitikotik Neolitikora arte eraikiak, Kantauriko itsasotik Siberiaraino. Denek bular handia eta aldaka zabalak zituzten. Emakume haurdunak ziren. Hilobietako eta tenploetako sinboloak deszifratu zituen. Euskal kulturaz interesatu zen, eta hipotesi hau defendatu zuen: Mari da jainkosaren gurtzaren azken erlikia bizia Europa zahar osoan.\n-Nola hartu zituzten bere teoriak?\n-Jainkosa kontuarekin hasi zenean deseuztatua izan zen akademia munduan, baina ez maila sozialean. Kalifornian ospe handia izan zuen ekofeminismoan. Azken urte hauetan onartu dira bere hipotesiak.\n-Zer garrantzia du Marik emakumezkoen euskal mitologian zure ustez?\n-Euskal Mitologian ez daukagu besterik. Lamiak oso interesgarriak dira baina nagusiena Mari da. Gure kulturan indar handia du, garrantzi handia, baina ezezaguna izaten jarraitzen du, misteriotsua. Kontradikzio ugari daude bere inguruan.\n“Mariren mitoa ekofeminismoak bereganatu dezakeen sinbolo potentea da”\n-Dokumentalak zer informazio eman dizu?\n-Elkarrizketatu ditudan askok esan dute Mari naturaren personifikazioa dela, naturaren izaki eta fenomeno atomosferiko moduan agertzen dela. Ekaitz, trumoi, zuhaitz, animalia, ahuntz, aker moduan ager daitekeela; interpretazio asko daudela eta oso pertsonaia zaharra dela. Batzuek esaten dute akademikoki aztertzeko datu materialetan oinarritu behar dugula, datu horiek erdi aroko ipuinetan daudela eta lehenagoko kontuetan ezin garela sartu ez baitira materialak. Nik, ordea, ezagutza mitologikoak ez daukala autorerik eta ahoz aho eta belaunaldiz belaunaldi transmititzen dela diot, hots, Erdi Arokoa baino askoz zaharragoa dela. Elkarrizketatu batzuek Mariren sorkuntza neolitiko edo paleolitikoan izan daitekeela esan dute. Euskara bezala, oso zaharra da, aurreindoeuroparra da eta euskarari oso lotua beti.\n-Eta euskarak bezala, eraso asko jaso ditu historian zehar?\n-Horrela da. Lehenengoa tribu aurreindoeuroparrena izan zen, Conan el Barbarorena, eta Marik bizirik jarraitu zuen. Kristautasunarekin eta inkisizioarekin eraso handia jaso zuen. Hala eta guztiz ere, Elizak bereganatu zituen erritualak, baina Marik kondairetan jarritu zuen. Erdi Aroan, kristautasunak deabruaren ondoan kokatzen du askotan, gaiztoa izango balitz bezala eta sorginekin batera. Erlijio kristaua bera zen bakarra, eta Mari deabrua zela sinestarazi nahi izan ziguten.\n-Umetan entzun zenituen historio mitologikoak izan dira ‘Anderea’-ren abiapuntua?\n-Bai eta Euskal Herrian egindako ikerketa lana. Elkarrizketatu ditudan guztiengandik asko ikasi dut. Marija Guimbutas izan zen nire aurkikuntza handia eta gero Euskal Herriko tradizioetan ohituretan, antropologian, etnografían oinarritu naiz… gure kulturan. Bertan emakumeok garrantzi handia dugu. Ez da matriarkatua, baina nik uste dut Euskal Herrian emakumeok garrantzi handia izan dugula eta dugula. Nik hori sentitzen dut. Beste herri askotan askoz zapalduagoak izan gara.\n-Eta Marik zerikusia du horretan?\n-Uste dut baietz. Nire familiako gizonengan emakumeenganako errespetu handia ikusi dut eta emakumea oso baloratua izan da. Emakume euskaldunaren iritzia oso kontuan hartu izan da. Zerikusia badaukala uste dut. Ekofeminismoak bereganatu dezakeen sinbolo potentea da. Mari daukagun altxorra da, baina natura serio hartzen hasten ez bagara hau dena galdu egingo da.\n“Aipatzekoa da Euskal Unibertsitatean Euskal Mitologiaren katedra bat ez egotea”\n-Zenbat denbora eman duzu dokumentala egiteko?\n-Urte asko. Oporretan egindako lana da. Sei urte erraz pasatu dira. Proiektua idatzi nuen eta gero ideia aldatu egin nuen. Pastorala izan behar zuen, herrian egiteko auzolana. Joan nintzen Xiberura, hasi nintzen pastoralak aztertzen, baina zaila zela pentsatu nuen. Ikus-entzuneko teknika ezagutzen nuenez esan nion neure buruari: ‘Neure baliabideekin egingo dut’. Nik egin behar izan dut lan guztia. Pentsa ezazu nolako lana izan den.\n-Gustora geratu zara emaitzarekin?\n-Kutsu ez profesionala daukala ikusten da. Itxura polita ematen saiatu naiz baina ezin da alderatu 4 milioiko kostua izan duen Akelarre bezalako ekoizpenekin, noski. Pozik nago jendeari gustatu zaiolako. Oso kritika onak jaso ditu eta saioetako sarrerak agortu egin dira. Gainera, leku guztietatik deika ari zaizkit.\n-Zerbait bota duzu faltan?\n-Aipatzekoa da Euskal Unibertsitatean Euskal Mitologiaren katedra bat ez egotea. Elkarrizketatuekin egon ondoren, gai horrek grinak pizten dituela konturatu naiz. Barandiaranek egin zuen lana batzuek jarraitzen dute, baina dena solte eta bakoitzak bera aldetik.\n-Durangaldera etorri zara grabatzen?\n-Honelako lan baterako Durangora joan behar da nahitanahiez. Joseba Negugogorrekin joan nintzen Anbotora eta Urkiolara. Elkarrizketaren bat Urkiola inguruan egin dut, bai.\nUna de cada cuatro mujeres ha renunciado a todo o parte de su trabajo para cuidar en un año <\nJornadas antirracistas en el contexto covid-19 >


Irailak 16 Septiembre: Proiekzioa / Proyección\nIrailaren 16 an arratsaldeko 19:00 tan Okendo Kultur Etxean: Christian Ravier, Pirineos y Viajes\nAlde batetik, haran sakon eta malkartsuak gailurretara iristen dira. Pago ilunez osatutako basoek eusten diete gailurrei. Bestalde, urak bere lana egin du, arroilak zulatu ditu, arroka zizelkatu du. Haran horietan, mendilerro horietan eraikitzen dira nire istorio korapilotsuak, hor bilatzen ditut nire bideak harrian.\nEskalada bidaiatzeko aitzakia bat da. Atlasaren bihotzean, jendea bizi den mendi hauetan, ustekabeak ziurtasun gisa jokatzen du. Topaketa etengabea da gure esplorazioetan. Basamortuak maite ditut; Jordanian, Txaden, urak eta haizeek marraztu zituzten hormak; harria harea da, ezagutu egin behar da, kantuan bueltak emanda harrapatu aurretik. "\nEl 16 de Septiembre a las 19:00 en la Casa de Cultura de Okendo: Christian Ravier, Pirineos y Viajes\nPor un lado, valles profundos y escarpados llegan a las cumbres. Bosques de hayas oscuros soportan las cimas. Por otro lado, el agua ha hecho su trabajo, ha cavado cañones, ha esculpido la roca. Es en estos valles, estas sierras donde se construyen mis historias encordadas, es ahí donde me gusta buscar mis caminos en la piedra.\nLa escalada es un pretexto para viajar. En el corazón del Atlas, en estas montañas habitadas, lo imprevisto nos acompaña como una certeza. El encuentro es una constante en nuestras exploraciones. Amo los desiertos; en Jordania, en Chad, los muros fueron dibujados por el agua y los vientos; la piedra es arena, hay que conocerla, dando vueltas por el canto antes de atraparlo."


Bizitzako etapa bat laburtzen duen diskoa dakar Ibai Marinek | Kultura | GARA Euskal Herriko egunkaria\nBizitzako etapa bat laburtzen duen diskoa dakar Ibai Marinek\nHamabost urte Hira taldearekin ibili ostean, atzean bost disko utzita, musika alboratzea erabaki zuen, baina ezin izan zuen luzaroan iraun. Hilabete eta erdira kantu berri eta intimoak konposatzen hasia zen. Horietako zortzik osatzen dute «Bidean naiz» diskoa.\nZendutako aitari eskainitako diskoa izanik, azken abestia berarentzat da. Era berean, alabei eta lagunei zuzendutako kantak ere badaude.\nHira taldeko liderra izan zen Ibai Marinek bakarlari moduan abiatu du orain bere ibilbide musikala. Taldearekin hamabost urte eman zituen, eta denbora horretan bost disko kaleratu zituzten. «Etapa hori itxi behar izan nuen», esan zuen Marinek, baina hilabete eta erdi soilik iraun zuela musika egin gabe. «Ezin nion eutsi, musikarik gabe ezin nuen egon», aipatu zuen bere disko berriaren aurkezpenean, Donostian.\n“Bidean naiz” lana zortzi abestiz dago osatuta, eta abeslariaren etapa baten «autobiografia» moduko bat osatzen dute kantuok. Bere ikuspegirik intimoena lantzeko gogoa bazuen lehendik, eta Mutrikuko AME estudioetan grabatu duen lan honek eman dio aukera. «Ez dut ezer ezkutatu nahi, gauza asko ditut kontatzeko. Nire gauzak adierazteko erabili ditut abestiak», aitortu zuen. Izan ere, musika komunikabide gisa ikusten duela ere gaineratu zuen.\nHasierako intentzioa gitarrarekin tabernetan jotzea bazen ere, pixkanaka proiektuak harrapatu egin zuen. «‘Bidean naiz’ konstantziaren lana da. Etenaldi horren ostean ez dut gelditu nahi, bidean jarraituko dut, gogo berdinarekin etapa berri honetan», kontatu zuen diskoaren izenburuaren esanahiari buruz.\nKantak gaztelaniaz eta euskaraz daude, gaiaren arabera tartekatuta. «Nire aita duela urtebete hil zen eta berari eskaini nahi nion proiektua. Berarekin gaztelaniaz egiten nuen eta hala hasi nintzen», azaldu zuen. Aitaren heriotza oso garrantzitsua izan zen berarentzat. Boxeatzailea zen eta, horregatik, diskoaren portadan semea agertzen da esku bat bendaz josita duela. Azken abestia ere hari eskainia da, “El gran Golpeador” –aitaren ezizena El Golpeador zen–.\n“Zuen ondoan” bi alabei zuzendutakoa da, bizitzan aldaketa handia suposatu diotelako. Bestalde, “Niños” abestiak lagun minarekin igarotako bizipenak kontatzen ditu.\nMusika estiloak nahastuz\nMusikaren oinarria Ibai Marinek jotzen duen gitarra akustikoa bada ere, talde oso bat dago atzean. Dann Hoyos gitarraz arduratzen da, Rafa Acebes piano eta hammondaz, Ramon Perez orkestrazioez, oinarri erritmikoa Alex Lobato eta Harkaitz Bastarrikaren esku utzi du, Aritz Parinak gitarra akustikoaren erritmika kudeatzen du eta Libana Taboadak zenbait abestitan ahots femeninoa jartzen du.\n«Oso harro nago lantalde oso ona osatu dugulako. Oso ekipo sendoa iruditzen zait, orain arte izan ez dudana. Jendeak zurekin lan egin nahi duenean, zerbait ondo egiten ari zarela esan nahi du», bota zuen pozik.\nDiskoak folk eta rock estiloak nahasten ditu, eta blues puntu bat ere badu. Gainera, gaztetatik heavy metal eta hard rock doinuak entzuten zituenez, horien arrastoa ahotsean gelditu zaiola uste du kantariak.\nBideoklipari dagokionez, toma bakarrean filmatu zutela esan zuen, zuzeneko audioarekin, «adierazteko ez dugula play-back baten beharrik». «Niretzat oso garrantzitsua da aurrez aurre egotea. Niretzat hori da egia islatzea. Adornoak oso ondo daude, baina nik nahiago nuen horrela islatu egia. Xumetasunean egin dugu lan eta uste dut horrek entzulearengana gerturatzen gaituela», iritzi zion Marinek.\nDiskoaren aurkezpen bira Donostiako Kutxa Kultur Klubean abiatu zuen duela egun batzuk, Capital Tortugarekin batera (hauek ere disko berriarekin). Ondoren Bilboko, Donostiako eta Iruñeko Fnac dendak etorri dira. Hilaren 30ean arituko da Iruñean. Abenduaren 9an Durangoko Azokako Ahotsenean joko du. «Plaza garrantzitsua da euskal musikarientzat». Urtarrilean Bartzelonan pare bat kontzertu eskainiko ditu, L’illa eta Triangleko Fnac dendetan.


Pertsonak - Fabrikazio Aeronautiko Aurreratuko Zentroa - UPV/EHU\nTeknikoak eta ikertzaileak\nCFAA-k talentua erakartzeko espazioa izan nahi du, Euskal Herriko Unibertsitatea (UPV/EHU) eta zentroaren enpresa eratzaileen arteko elkarlana lortzen den lekua. Bertan, zehaztasun zientifikoa eta unibertsitatearen berezko sormena, enpresen inguru dinamiko eta lehiakorrarekin batu nahi da, esfortzuak elkartuz eta gizarteari jakintza eta aberastasuna emanez, Euskal Herriko Unibertsitatearen (UPV/EHU) oinarrietako bat hau izanik.\nJakintza-alor anitzeko taldeak eta pertsona adituak proiektu eta helburu berdinetan lan egiten, bisio eta ahalmen desberdinekin eta ikuspuntu ezberdinekin, ingurune sozioekonomikoan efektua eta arrakasta bilatzen. Guzti hau arrakasta bermea da.\nCFAA-ko berezko teknikoak\nHauen funtzio eta erantzukizuna, zentroaren berezko aktibitateak koordinatzea da. Zentroko I+G+b proiektuak planifikatu eta burutzeko arduradunak dira. Horrez gain, zentroko zeharkako eginkizunak aurrera eramateko arduradunak dira, hala nola taldeen koordinazioa edo arau ezberdinen betetzea.\nEra honetan, CFAA-k lanpostu kalifikatuak sortzeaz gain, zentroaren ingurunean heziketa lanak burutuko dituzten pertsonen trebakuntza handiagotuko du.\nIrakasle eta ikertzaile hauek, globalki edo lerro kurrikular batetan esleituta egon daitezke. Zentroa irakasle eta ikertzaile hauen karrera garatzeko aukera da eta CFAA-ko aktibitatea unibertsitatean martxan dauden I+G etapekin konektatzea ahalbidetzen du.\nHauen parte hartzea garrantzitsua da, ahalmen handiko ikertzaile taldea baitira, jakintza, analisi ahalmena eta harreman internazionalak gehitzen dituena.\nTalde honen barnean, alde batetik CFAA-ko etorkizunerako garrantzitsuak diren eta beste alde baterik unibertsitatean jada martxan dauden MRL nibel baxuko ikerlanak helburu praktikoetara, doktoretza heziketara eta tekniko berrien trebakuntzara bideratuko dituzten bi pertsona multzo daude:\nHeziketa etapan dauden ikertzaileak\nBeharbada, azken hauek zentroaren etorkizun labur moduan ikus daitezke, jarraipena eta pertsona eta teknikoen arteko emaitzen transferentzia bermatuz.\nCFAAn aldi baterako dauden enpresetako ikertzaileak (CFAA fellows)\nAldi baterako eta proiektuetarako beharrezkoa bada, empresa hauetako langileak CFAA-n egon daitezke, zentroaren eguneroko bizitzan parte hartuz. Kide guztien etxe komuna da CFAA.\nZentroak beste mota bateko pertsona edo ikertzaileak erakarri ditzake, adibidez Ikerbasque, Ramon y Cajal etab. Munduko beste leku batzuetako talentua batzeko leku egokia izan daiteke CFAA.\nCFAA UPV/EHU-ko parte denez, heziketa eta ikerkuntzako beste ekimen eta aktibitateetan parte har dezakeela ezin gara ahaztu. Zentsu honetan, gradu eta masterreko ikasleak parte hartzeko prest egongo da, ziklo amaierako proiektuak garatzeko. Hauek CFAA-ko gure ikasleak izango dira.\nLaburbilduz, CFAAn proiektu berean, espazio, denbora eta helburu berdinekin lan egiten duten ikertzaile eta tekniko talde bat existituko da. Talde honekin lortutakoarekin sinergia esponentziala baino ezin daiteke lortu. Zu… Zu hauetako bat izan zaitezke!!!!. Bidali zure interesak, hau proiektu irekia da eta.


Hosto - Wikipedia, entziklopedia askea.\nHostoa bereziki fotosintesia egiten duen lur gaineko landareen atala da. Horretarako, hosto gehienak zapalak eta finak dira, kloroplastoa duten zelulek eguzki-argia luze-zabal hartzeko eta ehunetan barneratzeko. Hosto gehienetan izerditzea eta arnasketa ematen den atala da. Hostoek elikagaiak eta ura meta ahal dute eta zenbait landaretan eraldatu egin dira beste funtzio batzuk izateko. Gainera, animalia batzuen (belarjale eta orojaleen) elikagai izan daitezke.\n6 Hosto konposatuak\nHostoen hiru prozesu garrantzitsuenak:\nFotosintesia: Gas-truke bat da eta hostoen estomen zehar egiten da. Fotosintesia egiteko karbono dioxidoa hartzen da eta oxigenoa kanporatzen da.\nArnasketa: Gas-truke bat da. Oxigenoa hartzen da eta karbono dioxidoa kanporatzen, animalien antzera.\nIzerditzea: honen bidez gehiegizko ura kanporatzen da.\nOrria: Hostoaren zatirik zabalenari deritzo.\nGainaldea: Orriaren gaineko aldea\nAzpialdea: Orriaren azpiko aldea\nTxortena:Orria eta zurtoina lotzen dituen makilatxo\nEstomak: Hostoen azpialdean egoten diren zulotxo modukoak dira, bi zelulez osatuta daudenak, bien artean zulo bat osatuz. Hartan zehar gasak igarotzen dira eta izerdiketa gertatzen da.\nHostoek hainbat funtzio betetzen dituzte baina horietan garrantzitsuenak fotosintesia eta gasen elkartrukea dira. Hala ere, hosto eraldatuek beste hainbat funtzio ere bete ditzakete. Estuki loturiko katafiloek, esaterako, landareari babesa emateko balio dute eta erraboilek, aldiz, metaketa-funtzioa betetzen dute. Hosto espezializatuetan esporangioa garatzen da maiz eta ugal funtzioa hartzen dute.\nSakontzeko, irakurri: «Hostoen morfologia»\nHostoa hainbat zatiz osaturiko egitura da. Fotosintesia gauzatzen duen egitura zapalari linbo edo hosto-orri izena ematen zaio. Linboa modu egokian paratzen eta adarrarekin lotzen duen egitura zilindrikoa, berriz, pezioloa edo txortena da. Pezioloa eta zurtoina lotzen dituen guneari hostoin izena ematen zaio. Maiz, estipula izeneko egitura zapalak agertzen dira bertan eta batzuetan fotosintesia gauzatzeko gai dira. Hosto zorrotzaileak ere ager daitezke hostoinean, estipulek hostoaren inguruan zaku itxurako egitura osatzen dutenean, hain zuzen ere.\nHistologiaren ikuspuntutik begiratuta, hosto-organoa bi ehun-motaz eraturiko egitura da: epidermisa eta mesofiloa.\nEpidermisa, zelularen goi eta behealdean kokaturiko geruza fina da, normalean kutikula izeneko geruza batez estalia egon ohi dena, ur-galera ekiditeko. Klima lehorretako landareetan, kutikula oso lodia izan daiteke ur-galara handia baita. Bi epidermisak, goikoa eta behekoa, monostromatikoak izan ohi dira eta behekoa nabarmenagoa izan ohi da, bertan kokatzen baitira gasen elkartrukerako espezializaturiko egiturak, estomak, hain zuzen ere.\nHostoaren barruan mesofilo izenez ezagutzen den ehun parenkimatiko berezi batez osaturik dago. Mesofilo-zelulek, maiz, kloroplasto ugari izan ohi dituzte eta kasu horietan klorenkima izena hartzen dute. Ehun honen funtzio nagusia fotosintesia gauzatzea da eta floemaren bitartez landareko gainontzeko ehunetara hedatuko den sapa landua sortzea.\nMesofiloan bi ehun-mota bereizten dira: hesi-parenkima eta belaki-parenkima. Lehenengoa hostoaren goialdean kokatzen da eta kloroplasto ugaridun zelulaz osaturik dago. Zelulak luzangak izan ohi dira, hostoaren gainazalarekiko elkarzut kokatuak eta hostoari sendotasuna ematen diote.\nBelaki-parenkima, berriz, hostoaren behealdean dago eta zelula biribilez osaturik dago. Zelulok elkarrengandik nahiko bananduta daude eta gune interzelularrak oso handiak dira, aireztapena oso handia delarik.\nEpidermisa eta mesofiloaren artean garraio-sistemako hodiak kokatu ohi dira. Normalean, xilema goialdean eta floema behealdean egon ohi dira eta balen inguruan erresistentzia ematen dien zelula esklerenkimatiko multzoa agertu ohi da.\nHostoetako zelula guztiak garraio-hodietatik 0,5 mm baino gutxiagoko distantziara kokatuak egon ohi dira, eta etengabeko ur eta elikagai fluxua jasotzen dute. Denboran zehar landareek estrategia ebolutibo ezberdinak erabili dituzte fluxu egokia bermatzeko, eta egun, hainbat motako nerbiazioak ezagutzen ditugu.\nHosto batzuk, primitiboenak normalean, nerbio bakarra izan ohi dute eta mikrofilo izena ematen zaie.\nNerbio bat baino gehiago duten hostoei, aldiz, megafilo izena ematen zaie eta hainbat mota bereizten dira. Nerbioak binaka adarkatuz gero nerbio dikotomo izena hartzen dute. Nerbio zentral bat eta hainbat sekundario agertzen direnean, aldiz, nerbio pinatu izena ematen zaio. Nerbio nagusirik bereizten ez denean eta hodiek ijelkiaren forma mantentzen dutenean nerbio kurbilineo izena jasotzen dute. Hainbat nerbio nagusi egotearen kasuan hostoari palmatinerbio izena ematen zaio eta nerbioak paraleloki kokatzen direnean, nerbio sekundariorik gabe, paralelinerbo.\nHosto konposatuak hainbat ijelkiz osaturikoak dira. Hosto-orriak nerbiazioen inguruan forma hartzen joaten da harik eta ijelkia zatitu egiten den arte. Nerbio nagusi bat eta sekundarioetan ijelkiak (folioloak) dituzten hostoei pinatikonposatu izena ematen zaie. Ijelkiaren zati indibidualizatu bakoitza pina izenez ezagutzen da. Hostoaren muturrean foliolo bat ageri bada, inparipinatu izena ematen zaio eta bukaeran foliolorik ez badago paripinatu.\nNerbio bakoitzak bere ijelkiak edukitzeko kasuan hosto palmatikonposatua dela esan ohi da.


Aintzina — dantzan.eus\nHemen zaude: Hasiera › Argitalpenak › Aintzina\nEzpela eta beste\n'Aintzina' izenarekin argitaratutako mutxikoen CD hau Iparraldeko hainbat talderen artean osatu da. Disko honetan 13 mutxiko berri aurkezten dira. Alde batetik, jauzien doinu berriak urratsak kantatuz entzun daitezke, eta baita doinu horiek berak urratsik gabe ere. Honako talde hauek izan dira mutxikoen CD hau sortu dutenak:\nZenbait hilabetetako txaranga bat duzuen hemen. Oraindik eskolan diren zortzi gaztek osatzen dute (16 urte dituzte guti gorabehera). 2007-ko udan, 25 ateraldi egin dituzte: hala nola, ezteiak, bestak, feriak, karrika animazioa. Txaranga honen famak Garaziko baita ere Baxe Nafarroako mugak gainditu ditu. Gaur, errepika batzuen ondotik, Ithurxilo, Luzaidarrak, eta Uhartiarrak aurkezten dauzkitzue. Hiru musika horiek Patrik LARRALDE-ren jauzi berriak dituzue.\nTxaranga hori, diskarentzat sortu da. Lapurdiko eta Baxe Nafarroako 8 musikarik osatzen dute. Ez du historiorik (hiru errepikak eta estudioan pasatuak izan diren bi egunak ez baditugu sartzen). Bainan, musika tradizionaleko artista haundiak bilduz, emaitza ezin hobea ateratzen da. Pentsa! Gaita, xirula, arrabita, hauspo-soinua, atabala, bonboa, panderoa eta tubaren soinuak nahasten direlarik, musikak kolore berritsu bat hartzen du. Entzun Amilkuztarrak, Kostaldetarrak eta Manexak, Patrik LARRALDE-ren 3 jauzi berriak. Harriturik egonen zirezte.\nFama haundikoa, Iparraldeko txaranga zaharrenetarik bat dago. Ezpeletako txaranga zahar horrek, bere herriko dantza taldeari lotua izan arren, Iparraldeko dantza talde zonbaiten emanaldiak segurtatzen ditu. Ezpela txaranga ikus dezakezue ereEuskal Herriko besta egun gehienetan, bere musikaz giroa alaitzen duelarik. 10 musikariz osatua baita, musika tresna ainitz ikusteko eta entzuteko parada daukazue, hala nola: xirula, hauspo-soinua, atabala, klarineta, tronpeta, tuba, bonboa...\nGoxoan taldea ez da egiazko musika talde bat bainan Lapurdiko lagun multxo bat. Besyaren egiteko errexki biltzen dira eta urteetan beren tresnak ateratzen dituzte (musika tresnak bixtan da...). Halere, noiztenka, dantzaldiak eta besta egunak alaitzen dituzte ere (ahal duten bezala batzutan...). Diska hunentzat, aire batzuen grabatzeko hurbildu dira eta lan garbi bat eskaintzen dautzue.\nGoxoan, buztana laxoan...\nGrabaketan izan dren musikari guztiak aurkitzen dira Mixel AURNAGUE-ren O.K.B. jauziarentzat\nAlexandre Morrignot: Xiribilka\nAna Ostrowiecki: Xirula\nAntton Guichandut: Esku soinua\nArgitxu Etchegoin (esku soinua): Esku soinua\nBeñat Eyherabide: Tronpeta eta Panderoa\nFanny Harispe: Klarineta\nHélène Eyherabide: Soinu ttiki\nPatrik Larralde: Bonboa eta Xiribika\nChristian Larralde: Panderoa eta Zapetak\nGuy Pelletier: Tuba\nHasier Goiazkoetxea: Txanbela\nJokin Irungarrai: Atabala\nSébastien Otaburu: Xiribika\nXan Errotabeherre: Xirula\nXibi Gientegi: esku soinua\nEmilie Minvielle: Gitarra apala\nLaurent Bidart: Klarineta\nMaite Etcheverria: Urratsak\nMichel Zamora: Tronpeta\nPaxkal Duhau: Xirula eta txistua\nSebastien Zamora: Esku soinua\nStephane Giblas: Bonboa eta urratsak\nXan Ipharraguerre: Atabala\nJean-Louis Zamora: Bateria\nNicolas Maya: Saxofonoa\nPaskal Duhau: Xirula\nSebastien Sedes: Gitarra\nStephane Giblas: Urratsak\nYoann Machicote: Saxofonoa\nDiska berri bat! Mutxiko berri andana bat. Jakin behar da azken urte hauetan Iparraldeko musikari tradizonalek jauzi berri batzuk idatzi dituztela. Mutxiko hauek sorkuntzak ote dira?\nGuretzat argi da. Jauzi berri hauek aurkeztu behar dira, lehenagoko musikaren koloreak eta oraiko doinuak nahasten baitituzte nonbait.\nDiska hori ez da “Zirrin Zarran” bezain garaikidea ez eta ere “Faustin Bentaberry” bezala, etnologikoa. Bien artean kokatzen dugu. Ez hain modaberrikoa edo modernoa bainan lehenagoko airerik gabe, diska horrek arrunta eta berritsu izan nahi du. Oraiko gizartean egiten denaren itxura bat.\n"Aintzina"! Jauzietan aurkitzen edo entzuten dezakegun urrats bat. "Aintzina"! Jauzieri ondorio bat! Musika bizi da eta geroari dago begira. Beraz: "Aintzina"!\n1. Ttipitto 1'43\nmusika eta urratsak/ Sébastien Zamora\n2. Ezpela 5'10\nmusika eta urratsak:Sébastien Zamora\n3. Uhartiarrak 2'42\nmusika eta urratsak: Patrik Larralde\n4. Kanboarrak 6'46\nmusika eta urratsak: Laurent Bidart\n5. Kostaldetarrak 1'41\n6. Laminak 2'22\nmusika eta urratsak: Sébastien Zamora\n7. Amikuztarrak 1'50\n8. Bixintxo 2'31\n9. Ithurxilo 2'39\n10. Luzaidarrak 3'17\n11. Manexak 2'05\n12. Loxixka 3'26\n13. O.K.B. 2'00\nmusika: Mixel Aurnague\n14. Ttipitto 1'41\n15. Ezpela 5'10\n16. Uhartiarrak 2'39\n17. Kanboarrak 6'45\n18. Kostaldetarrak 1'37\n19. Laminak 2'21\n20. Amikuztarrak 1'48\n21. Bixintxo 2'30\n22. Ithurxilo 2'37\n23. Luzaidarrak 3'14\n24. Manexak 2'02\n25. Loxixka 3'25\naintzina.blogspot.com blogean diska honen inguruko albisteak jarraitu daitezke.\nBanaketa arduraduna: Elkar argitaletxea, Place de L'arsenal, Baiona


Gizatasuna arretan | Hermanas Hospitalarias\n> Nor Gara > Balioak > Gizatasuna arretan\n[wpo_block_heading title=”Gizatasuna arretan” heading_style=”v6″ el_class=”encabezado-primario linea-izq”]\nKalitate profesionalak, teknikaz gain, gizatasuna ere eskatzen du, eta horren erantzuleak gara. Teknikak berak bihozgabeak egiteko eta patologia pertsonaz ahaztu artatzeko benetako arriskua dagoenez, guk bereziki gure egitekoa gizatiartzen saiatzen gara. Horregatik, arretan gizatasunaren balioa nabarmendu eta azpimarratzen dugu.\nGure gizatiartzeko borondatearen ondorioz, pertsona gune erreferentziala eta, baliotsua da. Gure arreta giza topaketa egokitzat hartzen dugu; ez da funtzionala bakarrik. Topaketa hori begikotasunaren ondorioz sortzen da, gizakiaren osotasunarekin harremana du, komunikatzeko hainbat gaitasun jokoan jartzen ditu, eta elkar ezagutzearen ondorioz “gu” bat lortzen du.\nSubjektu arteko topaketa hori, lagundutako pertsonarekiko, haren duintasunarekiko, eskubideekiko, kulturarekiko, balioekiko, sinesmenekiko eta fedearekiko errespetuan adierazten da; giza tratuan eta hizkuntzan antzematen da; arreta pertsonalizatuan eta informazio hurbilean; eta egunero horretan aritzeko arduran eta erantzukizunean.\nGure hartzaileekin harremanetan jartzeko hizkuntzek ezinbesteko garrantzia dute. Hurbiltzen, entzuteari lehentasuna ematen eta hitz egokia esaten jakin behar da. Abegikor onak badaki hitz egiten eta badaki entzuten; entzuten ikasten du batik bat.\nHitzik gabeko adierazpena funtsezkoa da gure abegikortasunerako: aurpegiaren, begiradaren eta keinuen hizkuntza. Horiek dira giza komunikazioaren lehen eta azken ardatzak.\nUste dugu, eta hala sustatzen dugu, jokabide eta adierazpen horiek eta guztiek, gizatiartzeko ahalmen handiagoa dutela maitasunaren ondorioz sortzen badira, elika ditzakeen oinarririk onena delako. Haren adierazpen abegikorra borondate positibo eta itxaropentsua da, onbera eta pazientea gure zerbitzuaren berezko zailtasunak bere gain hartzeko eta haiei erantzuteko, baina nekez.


Patogenoak ontzi-garbigailuan? | Consumer\n2011n argitaratu zen azterketa batek zalantzan jartzen zuen ontzi-garbigailuen segurtasuna etxetresna patogenoak detektatu eta etxetresna elektriko honetan\narabera: Osteguna, 2014ko irailaren 11\nEtxeko sukaldeetan funtsezkoa da ontzi-garbigailua. Oso ur beroa eta detergentea erabiltzeagatik, eraginkorrenetakoa eta seguruenetakoa da. Baina 2011. urtean, Ljubljanako Unibertsitateak (Eslovenia) egindako azterketa batek zalantzan jartzen zuen segurtasun hori, honako hau baiestean:ontzi-garbigailuek onddo patogenoak izan ditzakete, beroaren eta detergenteen ezohiko tolerantzia dutenak. Artikuluak zehazten du zein onddo diren muturreko baldintzekiko erresistenteak, eta zer onddo arruntago dauden sukaldeetan.\nOntzi-garbigailuek, garbigailuek edo kafe-makinek Exopharia dermatitidis eta E. pha emuriformis izan ditzakete, eta bi onddok frogatu dute beroaren kontrako tolerantzia handia dutela (ontzi-garbigailuan 60 ºc-tik 80ºc-ra bitarteko tenperaturak lor ditzakete), gatz-kontzentrazio handiak eta ur azidoa nahiz alkalinoa. Hori da, 2011n, Esloveniako aditu-talde bat, herrialdeko 200 etxe inguruko ontzi-garbigailuetako gomak hartu eta gero. Kontuan hartu behar da txosten hori noiz argitaratu zen eta ordutik emaitzak aldatu egin zirela.\nOntzi-garbigailuak sukaldeko tresnak garbitzeko modu eraginkorrak dira. Baina leku egokia izan daitezke onddoak bertan bizi daitezen: hezeak eta beroak dira, eta materia organiko ugari dute janari-hondar gisa elikatzeko. Hala ere, horietan mantentzen dira zenbait baldintza, patogeno horietako askoren biziraupena zailtzen dutenak, tenperatura altuak lortzen baitira eta detergenteak erabiltzen baitira.\nMuturreko baldintzekiko erresistenteak diren onddoak\nFungalBiology aldizkari britainiarrean argitaratutako ikerketaren arabera, ontzi-garbigailuen %62 aipatu onddoetan eman zuen positibo, eta beste etxetresna elektriko batzuetan ere hauteman zen, hala nola kafe-ontzietan eta garbigailuetan, baina gutxiago. Orduan, harrituta zeuden emaitzak; izan ere, ontzi-garbigailuan bero bizia, detergente indartsuak eta gatz-maila handiak erabiltzen dira, eta mikroorganismo patogenoen biziraupena zailtzen dute.\nExophiala espezieetako onddoek bero bizia, detergente indartsuak eta gatz maila altuak jasaten dituzte\nOrain arte egindako azterketek erakusten dutenez, Exophiala espezieak onddo arruntak dira deskonposatzen ari den zuraren eta hondakin organikoz aberastutako lurzoruaren inguruan. Ur-iturrien bidez transmiti daitezkeela ere adierazten dute. Begi hutsez, lizun beltz baten itxura dute, eta xaboiaren kaxetan eta ateko gomazko zigiluetan detergenteekin konbinatuta egiten dute.\nLehen analisiek pertsonak infektatzeko gaitasuna dutela erabaki zuten, batez ere, sistema inmunologiko ahula daukatenak irensten badira (plateretan eta mahai-tresna garbituetan egoten dira).\nArazo horri aurrea hartzeko, adituek, orduan, ozpin eta sodio bikarbonatozko nahasketadun ontzi-garbigailua ondo-ondo garbitzea gomendatzen zuten, eta hutseko ziklo bat egitea tenperatura altuetan eta gomak aldatzea. Garrantzitsua da kontuan hartzea lizunak hezetasunarekin hazten direla; horregatik, gomen junturak erabileren artean kokatzen dira eta atea irekita uztea gomendatzen da.\nLizunek bi aurpegi dituzte. Batetik, lizun onuragarriak daude, eta horiek dira elikagaiak ekoizteko funtsezko papera garatzen dutenak, hala nola gazta batzuk, heltze eta sendatze prozesuan laguntzen dutenak.\nBaina, bestetik, lizun kaltegarriak daude, orban berde gisa agertzen direnak. Lizun horiek hazten diren heinean, elikagaietan kolore berdexka, zuri edo grisaxka duten partikula txikiak sortzen dira. Esporak hozkailuan ere pilatu daitezke, sukaldeko trapuak eta beste tresna eta etxetresna elektriko batzuk, eta airetik, uretara edo intsektuetatik eraman daitezke.\nSukaldeko eremu hezeenek (iturriak, harraska, hustubidea eta ertzak) giro egokia dute lizunak hazteko. Garbi eta lehor mantentzen ez badira, hezetasun-sintomek garatzeko balio izango dute. Zaborraren kuboan ere hazi daitezke (deskonposizio-prozesuan dauden elikagaien gordailu argia da, egun batean edo bitan lizunak egin daitezke), ebakitzeko taulak (egurrezkoak eta plastikozkoak) eta belakiak.\nGarbiketa eta desinfekzioa ezinbestekoak dira sukaldeko arriskuak murrizteko. Gainazalak eta tresnak, baita etxetresna elektrikoak ere, txukun eta garbi edukitzea da lizun desiragarri eta bakterio patogenoen agerpena saihesteko formularik onenetakoa.\nhongos-eu lavavajillas-eu platos-eu tresnak ura


Bergarako Errege magoen desfilean, 100 lagundik gora aurten ere - Bergara - 2019-01-05 - Goiena.eus\nBergarako Errege magoen desfilean, 100 lagundik gora aurten ere\nJokin Bereziartua Lizarazu 2019-01-03 12:37\nBaltasar errege magoa Fraiskozurin, artxiboko argazki baten.\nErrege bezpera modu berezian ospatzen da Bergaran eta horren seinale da, besteak beste, Errege Magoen desfilerako boluntarioak lortzeko ez direla Debagoieneko gainerako herrietako arazoak izaten. Udaleko Kultura zerbitzuaren arabera, aurten ere 100 parte-hartzailetik gora izango ditu desfileak; ibilbidean ez dago aldaketarik, udal biltegitik abiatuko da-eta 19:00etan. Aurten ere autobus zerbitzu berezia egongo da gauean.\nUrtero moduan, Bizarzurik egingo ditu errege magoen postari lanak eta umeen gutunak udaletxean bertan jasoko ditu 17:00etatik aurrera. Ondoren, San Joxepe erretiratu elkartekoen eskutik txokolate-jana izango dute txikienek.\nAldaketarik ez ibilbidean\nDesfilea 19:00etan hasiko da, udal biltegitik, eta honako hau izango da ibilbidea: Udal biltegia, Masterreka, Bideberri, Herrilagunak, Domingo Irala, Irizar, Barrenkalea, San Martin plaza, Bidekurutzeta, San Pedro, Artekale, Arruriaga eta Udal biltegia. Elosuan, berriz, 18:00etan hasiko da desfilea, plazatik.\nArrasate, Aretxabaleta, Eskoriatza, Eibar eta Soraluzerako zapatuetako ohiko ordutegia izango dute autobusek, baina antzuolarrei eta elgetarrei begira gaueko autobus zerbitzu berezia jarri du Udalak, Diputazioaren laguntzarekin. Beheko taulan ikusgai:


Kultura Zientifikoko eta Berrikuntzako Unitatetzat aitortu gaituzte\nEspainiako Zientzia eta Teknologiarako Fundazioak (FECYT) Kultura Zientifikoko eta Berrikuntzako Unitateen Sareko kide berri (UCC+i Sarea) izendatu gaitu orain dela gutxi\n2012/07/26 Espainiako Zientzia eta Teknologiarako Fundazioak (FECYT) Kultura Zientifikoko eta Berrikuntzako Unitateen Sareko kide berri (UCC+i Sarea) izendatu gaitu orain dela gutxi. Hala, zentroak hedatze eta komunikazio zientifikoan egiten duen lana aintzatetsi du.\nUCC+i Sarea osatzen duten Kultura Zientifikoko eta Berrikuntzako Unitateak zientzia, teknologia eta berrikuntza dibulgatzen duten estatuko eragile nagusietako batzuk dira. Halaber, funtsezko zerbitzu bat ematen dute gizartearen trebakuntza, kultura eta ezagutza zientifikoak hobetzeko, ikertzaileen eta, oro har, gizartearen arteko bitartekari jarduten baitute.\nOrobat, UCC+i Sareak esperientziak trukatzea eta hango kide diren erakundeen arteko harremana sustatzen du. Hori dela eta, haiek guztiek eskaintzen dituzten produktuen eta zerbitzuen azken kalitatea hobetu egiten da, eta aukera ematen du, gainera, elkarrekin baliabideak optimizatzeko.


Usurbilgo eta Zumaiako Ernaik Foncalenteko espetxeko martxaren bideoak sarean jarri dituzte | Usurbildarrak aurrera\n← Martxoaren 1etik 6ra XII. Soinurbil Musika Astea Usurbilen\nArnaldo Otegik eskerrak eman dizkie elkartasuna adierazi dioten herritarrei →\nUsurbilgo eta Zumaiako Ernaik Foncalenteko espetxeko martxaren bideoak sarean jarri dituzte\nUsurbilgo eta Zumaiako Ernaik pasa den otsailaren 20an Alicanteko Foncalent espetxera egindako martxaren bideo bana kaleratu dute. Ezker Abertzaleak martxan duen “Abian” eztabaida prozesuaren baitan, euskal presoak euskal herriratzea eskatzeko espetxe guztietara martxak antolatu ziren.\n3.500 bat euskal herritarrek hartu zuten parte ezker abertzaleak deituta eginiko espetxeetarako martxetan. Usurbildik 35 lagun joan ziren Foncalent-era (Alicante). Guztira bi autobus osatu ziren Usurbil, Orio, Zarautz, Getaria eta Zumaiako herritarrekin. Foncalenten Olatz Lasagabaster eta Patxi Uranga herriko presoak daude.\nUrko Labaka aske\nAtzo Urko Labaka euskal preso politikoa aske geratu zen Foncalenteko espetxetik, sei urte eta gero.


Nazioarteko adopzio-agentziek eta Kolonbiako gobernuak "etxe duina" bilatuko dute 4.506 adingabeentzat | Consumer\nNazioarteko adopzio-agentziek eta Kolonbiako gobernuak "etxe duina" bilatuko dute 4.506 adingabeentzat\nGurasorik gabeko haurrak dira, eta hainbat arazo izan dituzte harrera-familia bat aurkitzeko.\nEgilea: mediatrader 2007-ko martxoak 1\nGurasorik gabeko 4.506 haur, hainbat baldintzaren ondorioz ordezko familiarik aurkitu ez dutenak, Kolonbiako Gobernuaren helburu bihurtuko dira, eta haur horientzako “etxe duina” bilatzen saiatuko da. Kolonbiako agintariek nazioarteko adopzio agentzien laguntza izango dute zeregin horretarako, Latinoamerikako herrialde horretako iturri ofizialen arabera.\nElvira Forero Familia Ongizateko Kolonbiako Institutuko zuzendariak adierazi zuenez, adingabe horiek ezin izan dira adoptatu. “Egoera fisikoagatik, osasunagatik, etniagatik, adinagatik edo hiru anai-arreba baino gehiagoko taldeetakoa izateagatik, ezin izan zaie familia iraunkorra izateko eskubidea itzuli”, azaldu zuen funtzionarioak. Haur horiek beste “bizi-proiektu” batzuk izan beharko dituzte, gaineratu zuen.\nAdingabeko horien %33,3k, hau da, 1503k, ez dute adopziozko gurasorik aurkitu “osasun baldintzak, fisikoak, mentalak eta zentzumenezkoak” ez zituztelako egokiak. Beste 3.003 senideak (%66,6) ere ez dira adoptatu adinagatik, etniagatik edo hiru anai-arreba baino gehiagoko taldeak osatzeagatik. Kolonbian onartutako nazioarteko adopzio-agentziek lankidetza-proposamenak aurkezteko konpromisoa hartu zuten, ICBFko zuzendariak iragarri zuenez, adingabeko horiei ongizatea emango dieten programak eskaintzeko.\nadopzio Kolonbia niños-eu\nHaurrei laguntzen dieten 7 GKE\n10 liburu, haurrak solidarioagoak izan daitezen\nAdopzio nazionala: eskakizunak eta itxaronaldiak\nPedro Puig, Herrialdeko presidente SOS\nCOVID-19 gizarteari omenaldia\nEROSKIk kontsumitzeko egokiak diren elikagaien zero hondamena lortu du (#eroskicompartir)


Komunikazioa krisi garaian | Faroa\n← Tenerife, Humboldt eta Darwin\nTxorien kantuak eta txorien deiak →\nData: 2020(e)ko martxoaren 13a Egilea: Joxe Aranzabal\nNekane Murga Osasun sailburua eta Iñigo Urkullu lehendakaria prentsaurreko batean.\nKoronabirusa gure artean eragiten ari den krisia ikusita, epaitu barik agintariak zelako neurriak proposatzen ari diren, gero eta garbiago daukat Euskal Autonomia Erkidegoan behintzat, komunikazio-arazo bat daukagula, gure agintariek ez baitakite hitzez, idatziz eta keinuz zelan komunikatu egoeraren larria.\nGaur goiz erdian Euskadi Irratia jarri dut, zuzenean entzuteko Iñigo Urkullulehendakariaren hitzak. Euskaraz hasi da, eta bukatu duenean, ez nuen garbi zer esan duen (eta konturatu naiz irratiko esatari zenbait ere, horrela geratu direla, zalantzarekin), eta gaztelaniazkoa entzun behar izan dut jakiteko osasun larrialdiko egoera jakinarazi duela. Euskaraz hitz egiten duenean (gehienetan horrela iruditzen zait), Urkulluk automata bat ematen du, testu kafkiano samarrak irakurtzen (nork idazten dizkio mondrongo horiek?), zer esaten duen oso ondo ez dakiela. Gaztelaniaz diharduenean, berriz, ematen du abade bat predikatzen, eta, aldizka, errege emeritua. Horrek guztiak ilundu egiten du mezua. Eta momentu hauetan hori da gutxien behar duguna.\nArazoa, ostera, ez da lehendakariarena soilik. Nekane Murga eta Cristina Uriarte Eusko Jaurlaritzako Osasun eta Hezkuntza sailburuak okerrago ibiltzen dira. Koronabirusak eragindako krisialdi honetan sarri samar ikusi ditut biak ezinean: paperari lotuta, gaizki irakurtzen eta egoera esplikatu ezinik. Orain bizpahiru egun, Nekane Murgak konfiantza eskatzen zigun, justu eurek transmititzen ez dutena.\nKontrastean, Espainiako gobernua dezente hobeto ari da birus horrek eragindako krisia komunikatzen. Bai Salvador Illa Osasun Ministroak eta baita Fernando Simón, Osasun Alerta eta Larrialdi-zentruko zuzendariak argi eta ganoraz hitz egin dute, kazetariei begietara begiratuz, paperetara datuak kontsultatzeko bakarrik so eginda. Horiek bai transmititzen dute konfiantza. Beste kontu bat da bai batzuk zein besteak hartzen ari diren neurriak egokiak diren edo ez. Gaur ez naiz horretaz ari.\nHorrelako egoeretan ikusten da zein inportantea den erretorika, alegia, ondo hitz egiteko edo idazteko artea. Beste hitz batzuekin esanda, ondo komunikatzea. Salbuespenak salbuespen, hegoaldeko euskaldunok trakets samar gabiltza horretan, eta gure hezkuntza sistemak indartu beharko luke trebetasun hori.\nKategoria: Sailkatugabeak Etiketak cristina uriarte, eusko jaurlaritza, iñigo urkullu, koronabirusa, krisia, nekane murga. Gorde lotura.\n2 Responses to Komunikazioa krisi garaian\negilea: Alberto Agirreazaldegi\n2020(e)ko martxoaren 13a 15:39\nErabat ados zurekin. Aldiz, Josu Erkoreka komunikatzaile ona iruditzen zait. Atzo irrati kate espainiar batek egin zion elkarrizketa gai honi buruz eta oso ondo jardun zen. Zergatik berak ez du komunikatzen Jaurlaritzaren izenean?\nPingback: Komunikazioa krisi garaian • ZUZEU\nUtzi erantzuna Alberto Agirreazaldegi(r)i Utzi erantzuna